Hapšenja na prvu godišnjicu pokreta "Okupiraj"\nNjujorška policija hapsi učesnicu protesta povodom prve godišnjice pokreta "Okupiraj Volstrit"\nNekoliko stotina aktivista pokreta „Okupiraj Volstrit“ okupilo se u finansijskoj četvrti u Njujorku, kako bi obilježili prvu godišnjicu pokreta\nPolicija je međutim spriječila demonstrante da se približe njujorškoj berzi, uhapsivši više od 100 učesnika protesta. Pristalice pokreta, koji je popularizovao frazu „Mi smo ostalih 99 odsto“, okupile su se jutros blizu mjesta gdje je prošle godine počelo okupljanje koje se ubrzo proširilo na ostatak Amerike i svijeta. Demonstranti su planirali da nizom akcija pokušaju da ožive pokret koji nije uspio da zadrži zamah nakon što je prošle jeseni podstakao nacionalnu debatu o ekonomskoj i društvenoj nepravdi.\nPristalice pokreta “Okupiraj Volstrit” izašle su na ulice u Njujorku kako bi obilježile njegovu prvu godišnjicu. Njujorška policija je međutim uhapsila desetine aktivista nakon što su odbili da napuste kontrolni punkt uspostavljen da bi se blokirao pristup njujorškoj berzi.\nDemonstranti su planirali da poremete saobraćaj u tom dijelu Menhetna, u okviru niza akcija u više gradova čiji cilj je, kako je saopšteno, borba za pravedni i održivi svijet. Okupili su se blizu parka Zukoti, gdje je improvizovani kamp prošle godine postao nezvaniočno sjedište pokreta, ali im je policija blokirala pristup.\n“Okupiraj Vol Strit” je na kratko oživio duh američkog socijalnog aktivizma i usmjerio pažnju javnosti na ekonomsku nepravdu. Njegove pristalice su protest protiv, kako su isticali, korporativne pohlepe počeli prije tačno godinu na njujorškim ulicama, inspirišući hiljade ljudi širom svijeta da urade isto. Godinu kasnije, pokret u Njujorku je samo sjenka onog što je bio, uz znatno drugačiju organizaciju.\n„Imamo strukturu koja je zasnovana na manjima grupama, u okviru kojih je moguća prisnija komunikacija“, kaže Marisa Holms, jedan od organizatora pokreta.\nOno što je počelo kao protest protiv velikog jaza u zaradama preralo je u protest protiv svega onog što je pogrešno u svijetu, navode pojedini aktivisti. Zbog toga je, kako ističu, pokret izgubio svoju suštinu.\n„Bili smo tamo da okupiramo Volstrit, a ne da raspravljamo o svim društvenim problemima koji postoje“, navodi Piter Dutro, bivši pristalica pokreta.\nPojedini pak smatraju da je pokret počeo da nestaje sa javne scene, kada su vlasti počele da tjeraju demonstrante sa ulica koje su okupirali.\n„Mislim da su izbacivanja širom zemlje uništila pokret 'Okupiraj'“, smatra Mark Nejson, profesor na univerzitetu Fordam.\nNakon uklanjanja improvizovanih kampova, učesnici protesta nisu imali gdje da se okupljaju i mnogi od njih su bili razočarani.\n„Počeo sam stvarno da se zamaram i da zapažam stalno neslaganje i svađe. Zatim smo došli do trenutka kada naša Generalna skupština više nije finkcionisala“, kaže Dutro.\nZbog prošlogodišnjueg iskustva pokret je morao da se reorganizuje i kako ističu njegovi organizatori počne iznova. Povodom godišnjice, organizovano je niz aktivnosti tokom vikenda, u kojima su učestvovale stotine pristalica. Njujorška policija je međutim, na tim događajima, uhapila više od 30 osoba.


Sud i javno tužilaštvo, koji čine pravosudni sistem dugo godina su izloženi kritici i to u pogledu ustavne i zakonske regulative, institucionalnog, kao i ličnog kapaciteta, ali i uopštenih i paušalnih napada da je pravosuđe u izolaciji, da je podložno političkim uticajima, da su zbog starih predmeta građani prinuđeni da čekaju na pravdu i ostvarivanje svojih prava. Složićemo se svi da je i pravosuđe često bilo na meti političkih vlasti, koje su ga 2010. godine podvrgli reformi, potom su npr. u krivičnoj materiji više puta menjani krovni zakoni, uvedena je javnotužilačka istraga i pred tužioce je postavljen odgovoran i važan zadatak sprovođenja dokaznih radnji. Stanje danas je sigurno bolje nego što je to bilo do 2010. godine u smislu da je urađen znatan broj starih, programskih predmeta, tužilačka istraga je dala pozitivne rezultate, ali ne može se osporiti da na stabilnost i efikasnost pravosudnog sistema utiču političke strukture.\nTo je ujedno bio glavni razlog za donošenje Akta o promeni Ustava Republike Srbije, za koje se ne može reći da je brzopotezan i munjevit, pre svega jer je od samog donošenja Ustava iz 2006. godine od strane vodećih domaćih konstitucionalista, među kojima je bio i profesor Ratko Marković, ukazano na nedosledne i manjkave odredbe o pravosuđu, a potom što je od tada postojalo više ozbiljnih inicijativa za promenu Ustava. Radna grupa koju je formirao Odbor za ustavna pitanja i zakonodavstvo Narodne skupštine je pretresao sva bitna pitanja i uz baštinjenje evropskih vrednosti došla do konačne verzije Akta o promeni Ustava. Sada nam predstoji sprovođenje ustavotvornog referenduma, koji je zakazan za 16. januar 2022. godine.\nGarantovana je samostalnost javnog tužilaštva i predviđeno je da niko izvan javnog tužilaštva ne može uticati na javno tužilaštvo i nosioce javnotužilačke funkcije u postupanju i odlučivanju u pojedinom predmetu. Javno tužilaštvo će i ubuduće goniti kriminalce i učinioce privrednih prestupa, prekršaja itd., i obavljaće druge nadležnosti kojima se štiti javni interes. Najvažnije jeste da javno tužilaštvo rukovodi predistražnim postupkom, vodi istragu i zastupa optužnicu pred sudom, ali zbog učešća u svim tim fazama krivičnog postupka pravilno je ipak da zadrži i funkciju zaštite zakonitosti i time i pravne sigurnosti. Pojavile su se polemike u stručnoj javnosti oko određivanja javnog tužilaštva kao jedinstvenog organa, ali ovde se ne pretpostavlja da je javno tužilaštvo nosilac i nove posebne grane vlasti, već da ima specifična ovlašćenja u kontekstu da je i organ postupka i stranka.\nZamenici javnih tužilaca postaće javni tužioci u okviru jednog javnog tužilaštva, a javnim tužilaštvom će rukovoditi glavni javni tužilac. Ovo nije samo jedna “kozmetička” izmena. Naprotiv, od izuzetne je važnosti jer će javni tužioci biti obrađivači predmeta, oni koji će rešavati meritorno slučaj i šef javnog tužilaštva neće smeti da im daje naloge i instrukcije za postupanje mimo obaveznih uputstava. Dakle, javni tužioci će odlučivati samostalno koga će da zadrže, protiv koga će pokrenuti istragu, protiv koga će istragu obustaviti i protiv koga će podneti optužnicu i zabranjen je svaki nedozvoljen uticaj unutar javnog tužilaštva na odluku konkretnog tužioca. Time će se obezbediti veći stepen nezavisnosti u odlučivanju i svaki javni tužilac će na osnovu svog znanja i sposobnosti postupati u predmetu i odgovarati za rad.\nGrađani će imati ključnu ulogu u ustavnim promenama, jer će od njihovog izjašnjenja na republičkom referendumu, kao obliku neposrednog odlučivanja naroda u okviru predstavničke demokratije, zavisiti potvrđivanje Akta o promeni Ustava. Stoga, vaše “Da” značiće podršku stvaranju nezavisnog, jakog i odgovornog pravosuđa, vaše “Ne” predstavljaće prepreku kvalitetnom i efikasnom rešavanju problema funkcionisanja pravosudnog sistema i odraziće mišljenje da ste zadovoljni sadašnjim stanjem u pravosuđu, a vaš bojkot neće značiti ništa, jer nema cenzusa sa ustavne promene i prepustićete odluku o ovom važnom pitanju drugima.\nIzvor: Vebsajt Otvorena vrata pravosuđa, Gordana Krstić - Zamenik javnog tužioca u Drugom osnovnom javnom tužilaštvu u Beogradu i član Udruženja javnih tužilaca i zamenika javnih tužilaca Srbije, 11.01.2022.


SEEbiz.eu / RS / Nedimović: Turska odobrila izvoz 5.000 tona govedine bez carine\nBranislav Nedimović Turska govedina goveđe meso suncokretovo ulje\nDatum objave: 09.10.2017. - 15:17:20\nBEOGRAD - Novim Sporazumom o slobodnoj trgovini Srbija će od Turske dobiti nove kvote za izvoz bez carine govedjeg mesa, suncokretovog ulja, zrna suncokreta i soje i hrane za stoku, pse i mačke, a povećane su kvote za izvoz graška, pasulja, boranije, kukuruza šećeraca i suvih šljiva, najavio je danas ministar poljoprivrede, šumarstva i vodoprivrede Srbije Branislav Nedimović.\nOn je agenciji Beta rekao da će Srbija bez carine moći da izveze 5.000 tona svežeg, rashlađenog ili smrznutog govedjeg, odnosno junećeg mesa, zatim 25.000 tona sirovog suncokretovog ulja i 10.000 tona rafinisanog suncokretovog ulja.\n"Bez carine moći će da se izveze i 15.000 tona suncokretovog semena, 5.000 tona zrna soje, 500 tona preparata za ishranu životinja, 500 tona hrane za pse i mačke i 500 tona mantija", rekao je Nedimović.\nDodao je da je Turska odobrila Srbiji da se dupliraju postojeće kvote za izvoz graška sa 350 na 700 tona, pasulja i boranije sa 300 na 600 tona, kukuruza šećerca sa 1.000 na 2.000 tona i suvih šljiva sa 200 na 400 tona.\nNovi Sporazum o slobodnoj trgovini izmedju Srbije i Turske biće potpisan sutra u Beogradu tokom posete Srbiji turskog predsednika Redžepa Erdogana sa kojim će doputovati i 185 privrednika.


Zatvaranje kredita Atlas banke kod vještaka – Bankar.me\nNovember 9, 2019 BANKE, Članci, CRNA GORA, CRNA GORA, SVE VIJESTI 1 Comment\n-Specijalno državno tužilaštvo je u predmetu KTRS 112/19 angažovalo vještaka ekonomsko finansijske struke sa zadatkom da se sa stanovišta propisa iz oblasti ekonomsko finansijskog poslovanja izjasni na okolnosti odobrenja i zatvaranja kredita korisnika Atlas banke depozitima drugih fizičkih i pravnih lica u ovoj banci za vrijeme trajanja privremeneupraveu Atlas banci, saopšteno je juče iz SDT, nakon što je međunarodna novinarska mreža Organized Crime and Corruption Reporting Project (OCCRP) objavila da je to tužilaštvo zatvorilo istragu uvezi sanestankom novcaiz Atlas banke.\nPoslaniku Aleksandru Damjanoviću, koji je zatražio pokretanje istrage u ovom slučaju, iz državnog tužil aštva su odgovoril i da su završili ispitivanje o upravljanju Centralne banke Atlas bankom, što je mreža OCCRP objavila.\n-Obavještavamo vas da je odluka donijeta u ovom slučaju i da je krivična prijava odbijena, napisali su tužioci 11. oktobra u pismu poslaniku Damjanoviću.\nDamjanović je potvrdio autentičnost pisma, koje je autor istraživanja Džared Feri iz OCCRP dobio od treće strane, i rekao da je “nevjerovatno da su tužioci odlučili da obustave istragu”. Damjanović je obećao da će ponovo pokrenuti to pitanje u parlamentu. U kratkom pismu poslaniku nije navedeno zašto su državni tužioci odustali od slučaja. Državno tužilaštvo nije odgovorilo na zahtjeve OCCRP-a za komentar, tako da nije jasno zašto istraživačkim novinarima pri je objave teksta nijesu dostavili podatak da izviđaj u tom postupku još traje.\nU junu 2018. godine državni tužioci naredili su Atlas banci da zamrzne oko 63 miliona eura sredstava za koja se sumnja da su oprana preko sistema “e-commerce”. Javno dostupni podaci koje je analizirao OCCRP pokazuju da je oko 4,4 miliona eura zamrznutih sredstava nestalo iz Atlasovih knjiga nakon što je CBCG uvela privremeno upravljanje. Atlas banka je bila na ivici kolapsa u trenutku kada je Centralna banka preuzela 7. decembra 2018. i upravljala njome do 5. aprila, kada je ta banka, nekada u vlasništvu sada odbjeglog biznismena Duška Kneževića, otišla u bankrot. Crnogorski zakon nalaže da finansijske instituci je pod privremenim upravljanjem prekinu gotovo sve transakcije. Vlasnicima računa može se nadoknaditi maksimalno 50.000 eura pokrivenih fondom osiguranja.\nIpak, analitičari ocjenjuju da se loša uprava nastavila i pod administratorima Centralne banke, koji su uspostavili šemu koja je omogućila privilegovanim klijentima da povrate mnogo veće iznose. Ljudi sa manjim računima i bez veza mogli su samo da povrate 50.000 eura i izgube ostatakušteđevine, prenosi Dan.\nDamjanović je rekao OCCRP-y da je, nakon što je čuo da neki klijenti Atlasa traže velike iznose, postavio pitanje dvojici zvaničnika Centralne banke, koji su se sa njim pojavili u emisiji 15. aprila na crnogorskom javnom emiteru. Zvaničnici iz CBCG Tanja Terić i Dejan Vujačić rekli su da je 21,8 miliona eura prebačeno iz Atlas banke korišćenjem procesa zvanog “umrežavanje”.\nPOJMOVIAtlas Banka računi atlas banka stečaj atlas banka\nPrevious Promet na Montenegroberzi u oktobru 2,38 miliona\nSljedeći Putarina tri do 3,5 eura za auto-put\nNovember 9, 2019 at 16:11\nIz zadatka CT iscjeljitelja se vidi da bježi da angažuje tim finansijskih forenzičara, koja bi uvezivanjem transakcija iz bruto bilansa sa pratećom dokumentacijom, kao i korespodencijom u CB CG, jasno utvrdila šta se desilo. Iz ovako definisanog zadatka tačno se vidi da oni ne znaju ni šta se desilo. Kakva pozadinska nezaslužena zaštita guvernera i njegove korporacije iznutra CB CG. S poštovanjem, CB CG odjučerašnja zamlata


Za oporavak od poplava 42 miliona evra – Info366.net\nPočetna | Društvo | Za oporavak od poplava 42 miliona evra\nZa oporavak od poplava 42 miliona evra\nSARAJEVO – U BiH trenutno se provodi Program\nza oporavak od poplava u vrijednosti 42 miliona evra, saopštila je Delegacija EU u BiH.\nIz Delegacije EU podsjećaju da je na donatorskoj konferenciji EU obećala pomoć za BiH u vrijednosti od 85 miliona evra.\n“Činjenica je da se trenutno realizuje prvi dio doniranih sredstava od 42 miliona evra kroz Program EU za oporavak od poplava”, navodi Delegacije EU povodom izjave ministra finansija i trezora BiH Nikole Špirića da je donatorska konferencija u dobila manifestacioni karakter i da ima osjećaj da Brisel čeka rezultate izbora da bi pomogao građanima u BiH.\nDelegacija EU u BiH navodi da to nije istina, te ističe da EU aktivno pomaže stanovništvu u BiH i da se novac građana EU trenutno koristi za obnovu škola, domova zdravlja, zgrada opština i centara za socijalni rad.\n“Ovim sredstvima se pomaže najugroženijim porodicama u obnovi njihovih domova. Pomaže se ponovnom pokretanju domaće privrede. Prošle sedmice u Doboju je otvoreno obnovljeno obdanište, dok je Srednjoškolski centar u Doboju juče otvoren”, navodi se u saopštenju.\nIz Delegacije EU najavljuju da će se šef Delegacije Peter Sorensen tokom ove sedmice uputiti u Šamac da bi otvorio još jednu u nizu obnovljenih škola.\nU saopštenju navode i da su objavljeni javni pozivi za prijave za pomoć u obnovi stambenih objekata i za pomoć malim i srednjim preduzećima, te da EU trenutno radi na pripremi druge faze donacija u BiH, odnosno dodatnog paketa od 43 miliona evra.\n“S obzirom na sve ove činjenice, apsolutno je neprihvatljivo da domaći zvaničnik na takav način dovodi javnost u zabludu, vrijeđa sve koji u ovom trenutku naporno rade na terenu i vrijeđa solidarnost koju su pokazali stanovnici EU”, zaključuje Delegacije EU u BiH.\nMinistar finansija i trezora BiH Nikola Špirić sinoć je za Radio-televiziju Republike Srpske rekao da je donatorska konferencija dobila manifestacioni karakter i da ima osjećaj da Brisel čeka rezultate izbora da bi pomogao građanima u BiH, što ne smatra pomoći, nego ucjenom.\nMilion maraka za obnovu Tuzlanskog kantona\nOdnos zaposlenih i penzionera 1,13 : 1\nOdnos broja zaposlenih i broja penzionera u Republici Srpskoj je 1,13 naprema jedan, prema statistici koju mjesečno objavljuje Fond za penzijsko i invalidsko osigranje Srpske. Zaključno sa 30. novembrom, u Republici Srpskoj je 281.027 osiguranika i 248.467 penzionera. Učešće starosne penzije u ukupnoj strukturi korisnika prava je 52,65 odsto, a korisnika ove penzije je 130.812. […]


Faktor | Salkić: Vlasti RS-a obilježit će 9. januar, ugrožavaju sigurnost povratnika, ali niko ih ne kažnjava\n28.12.2020. / 17:25\nVlasti entiteta Republika Srpska pripremaju se za obilježavanje neustavnog i nezakonitog dana entiteta 9. januara čime nastavljaju kršiti odluke Ustavnog suda BiH i Dejtonski mirovni sporazum, upozorava za Faktor potpredsjednik entiteta RS Ramiz Salkić.\nSalkić je reagirao povodom današnjeg obavještenja načelnika Općine Bratunac Srđana Rakića, koji je obavijestio sve jedinice lokalne samouprave u Bratuncu "vezano za proslavu 9. januara Dana Republike Srpske da u skladu sa svojim mogućnostima istaknu zastave Republike Srpske na svoje objekte". Rakić se u svom dopisu pozvao na dopis Ministarstva uprave i lokalne samouprave od 23. decembra.\nSalkić ističe da je "ovakvo ponašanje neprihvatljivo, ali da je ono prisutno zbog činjenice da nema sankcije za one koji krše odluke Ustavnog suda i Dejtonski mirovni sporazum".\n- Osim sto je neustavan i nezakonit čin, obilježavanje 9. januara je nastavak psihološkog i sigurnosnog pritiska na Bošnjake u ovom djelu naše domovine. Nastavak obilježavanja 9. januara je poziv nadležnim institucijama da konačno počnu raditi svoj posao i kažnjavati one koji krše odluke Ustavnog suda BiH i koji svoji postupcima ugrožavaju sigurno okruženje za povratnike sto je predviđeno Dejtonskim mirovnim sporazumom - zaključuje Salkić.\nRamiz SalkićBratunacRSneustavni praznik\nNovi predsjednik Skupštine\nDomu zdravlja u Srebrenici uručena medicinska oprema, djeci novogodišnji paketići


De Mistura: Naredna sedmica veoma važna za Siriju - 18.03.2016, Sputnik Srbija\nDe Mistura: Naredna sedmica veoma važna za Siriju\nPredstojeća sedmica biće veoma važna za napredak međusirijskih pregovora i organizaciju nove runde u aprilu, na kojoj će osnovna tema biti politička tranzicija... 18.03.2016, Sputnik Srbija\npolitika, vesti, sirija, ženeva, stafan de mistura, ujedinjene nacije\n© Sputnik / Valery Melnikov / Uđi u foto-galerijuSpecijalni izaslanik EU za Siriju Stafan de Mistura\nPredstojeća sedmica biće veoma važna za napredak međusirijskih pregovora i organizaciju nove runde u aprilu, na kojoj će osnovna tema biti politička tranzicija u Siriji, izjavio je specijalni izaslanik Ujedinjenih nacija za Siriju Stafan de Mistura.\n„Sledeća sedmica biće veoma važna. To će biti poslednja sedmica druge runde (pregovora…) Ta sedmica će biti veoma važna jer ćemo pokušati da stvorimo minimalnu zajedničku platformu ne samo principa nego i tačaka koje bi mogle da dovedu do boljeg razumevanja u kom se pravcu krećemo u političkoj tranziciji koja, smatram, treba da bude osnovni cilj sledećeg sastanka u aprilu“, rekao je De Mistura.\nDiplomata je dodao da još predstoje tri dodatne međusirijske runde pregovora, posle kojih bi trebalo da se vide konkretni rezultati.\nZavršnica međusirijskih pregovora u Damasku\nPrema De Misturinim rečima, veoma važan za tok pregovora biće i sastanak državnog sekretara Džona Kerija sa šefom ruske diplomatije Sergejom Lavrovom u Moskvi.\n„Smatram da će sastanak Kerija i Lavrova biti izuzetno važan jer će pomoći da se pokrenemo ka trećoj fazi, odnosno ka novom sastanku u aprilu“, rekao je De Mistura.\nAmerički državni sekretar Džon Keri saopštio je da namerava da poseti Moskvu sledeće sedmice. Šef ruske diplomatije Sergej Lavrov je rekao da postoji dogovor o poseti Kerija Rusiji i da će se na sastanku razgovarati o Siriji.\nNova runda pregovora predstavnika sirijske vlade i opozicije, uz posredovanje Ujedinjenih nacija, počela je 14. marta u Ženevi.\nU Siriji je od 27. februara na snazi primirje, koje ne važi za DAEŠ, Nusra front i druge organizacije koje su Ujedinjene nacije proglasile terorističkim.


IT - CADCAM Data\nIzazovi implementacije modernog IT sistema za poslovanje u proizvodnji.\nSloženost savremenog poslovanja zahteva bogatu funkcionalnost koja će pružiti dovoljno potencijala za realizaciju složenih poslovnih zahteva. Bez obzira da li želimo automatizovati rutinske procese kako bismo povećali efikasnost, rasteretili interne resurse, ili jednostavno prikazali povezane podatke iz različitih odeljenja, platforma 3DEXPERIENCE pruža pouzdanu osnovu za realizaciju. Pored toga, omogućava i integraciju sa drugim rešenjima i obezbeđivanje digitalnog kontinuiteta, što je presudno za rešavanje poslovnih izazova danas, kao i u budućnosti.\nČesto se susrećemo sa pitanjem da li ćemo u budućnosti moći da ispunimo zahteve koji proizilaze iz rasta poslovanja. Skalabilna arhitektura modernih IT sistema daje odgovor na ovo pitanje, ali takođe postavlja standarde za uspostavljanje sistema sa potencijalom za rast koji prati promene u poslovanju. Izgradnja takvog sistema započinje od trenutka odluke o izboru sistema na kojem gradimo rastuće poslovanje.\nUspostavljanje IT sistema za praćenje poslovanja dugotrajan je proces koji obično zahteva prilagođavanje sistema nepredvidivim zahtevima korisnika. Potrebnu funkcionalnost za izgradnju takvih rešenja osigurava upravo 3DEXPERIENCE platforma kroz centralno upravljanje modelom podataka za praćenje proizvoda. Jednom kada se takvo IT okruženje uspostavi, potrebno je kontinuirano održavanje uz minimalni unos, za siguran i lak rad korisnika bez spoljašnjih uticaja.\nIstraživanje kompanije Gartner za IT rukovodioce iz 2019. godine otkriva da je primena analitičkih alata, veštačke inteligencije i tehnologije u oblaku presudna za poslovanje njihovih kompanija.\nIT rukovodioci naveli su sledeće smernice za razvoj informacionih tehnologija u svom poslovanju:\npojačana primena digitalne bezbednosti\nuvođenje veštačke inteligencije\nuvođenje robotske automatizacije\nNaš tim čine sertifikovani IT stručnjaci za podršku administraciji i koordinaciji sistema, kao i programeri koji brinu o razvoju i dorađivanju rešenja u skladu sa specifičnim zahtevima korisnika. Iz dugogodišnjeg iskustva ne polju implementacija i podrške u radu IT sistema, naš tim razvio je znanja iz oblasti računarske bezbednosti, zaštite podataka uz prevenciju od njihovog gubitka i mnoštvo drugih stručnih znanja. Podrška korisnicima jedna je od ključnih aktivnosti našeg tima, a izazove koje nam donosi rešavamo s najvećim prioritetom.


Cisco TelePresence predstavljen u Srbiji Cisco TelePresence predstavljen u Srbiji – Personal magazin\nCisco je danas otvorio novu Cisco TelePresence sobu u svom predstavništvu u Beogradu. Cisco-vo rešenje u vidu TelePresence-a nudi mogućnost da se uživo iskusi komunikacija licem u lice koja omogućava da…\nCisco je danas otvorio novu Cisco TelePresence sobu u svom predstavništvu u Beogradu. Cisco-vo rešenje u vidu TelePresence-a nudi mogućnost da se uživo iskusi komunikacija licem u lice koja omogućava da se ljudi iz različitih kancelarija i gradova širom sveta sastanu u virtuelnom prostoru koristeći moć mreže.\nUčesnici Cisco TelePresence sastanka mogu da razmenjuju sadržaje, prave visoko kvalitetne snimke događaja, konsultuju se sa ekspertima i koriste moćne personalizovane servise, sve to putem mreže, za potpuni doživljaj komunikacije uživo.\n“Verujem da će uvođenje video konferencija u najmanju ruku biti isto onoliko spektakularno kao razvoj platformi društvenih medija koje imamo priliku da vidimo danas. Ako pismena komunikacija ima tako veliki potencijal onda će zasigurno video komunikacija imati još veći” smatra Ben Evans, Business Video Lead Emerging Markets Theatre Cisco Systems.\n“Cisco TelePresence tehnologija premošćuje geografske prepreke omogućujući bezbedne virtuelne sastanke sa više lokacija unutar ili izvan koporativnih firewall-ova ” Povrh svega, ovo rešenje bi moglo da pomogne srpskim kompanijama da uštede i povećaju produktivnost smanjenjem troškova putovanja i učini kompaniju ekološki prihvatljivijom smanjenjem emisije ugljenika” izjavio je Goran Obradovic, Generalni direktor kompanije Cisco Serbia.\nCisco TelePresence soba biće dostupna klijentima, partnerima kao i zaposlenima u kompanji Cisco Srbija i omogućiće im da se povežu sa preko 900 TelePresence soba u Cisco-vim predstavništvima u 231 većih gradova, širom 58 zemalja u svetu. Štaviše, uz Interkorporativni Cisco TelePresence mogući su sastanci sa drugim organizacijama u svetu.\nDržanje Cisco TelePresence sastanka je jednostavno kao i telefonski poziv, i kada učesnici sednu za konferencijski sto u Cisco TelePresence sobi čini se kao da ostali učesnici sede preko puta Vas, u prirodnoj veličini, bez obzira na to gde se nalaze u svetu.\nCisco TelePresence predstavljen u Srbiji was last modified: October 26th, 2010 by Redakcija\nCiscoCisco TelePresenceTelePresence Sistem 3010


POČINJE TREĆE REDOVNO OČITAVANjE VODOMERA | ZR KLIK\nPOČINJE TREĆE REDOVNO OČITAVANjE VODOMERA\nZrenjanin- Od ponedeljka 04. septembra počinje treće, ujedno i poslednje, ovogodišnje redovno očitavanje vodomera korisnika naših usluga.\nOčitavanje vodomera počinje u deset naseljenih mesta: Kleku, Melencima, Elemiru, Ečki, Danatskom Despotovcu, Čenti, Botošu, Belom Blatu, Knićaninu i Tomaševcu, a krajem nedelje, nakon što se završi podela računa za avgust mesec, i u samom Zrenjaninu.\nNakon završetka očitavanja vodomera u navedenim, očitavanje će biti izvršeno i u ostalim naseljenim mestima, o čemu će stanovnici istih biti blagovremeno obavešteni.\nTreće redovno očitavanje vodomera obuhvata sve korisnike osim korisnika u kolekivnom stanovanju i pravna lica koji se očitavaju svakog meseca, i samočitača koji sami očitavaju stanja svojih vodomera.\nPošto je u pitanju poslednje ovogodišnje očitavanje vodomera na osnovu kojeg će se utvrđivati mesečna zaduženja korisnika, odnosno akontacije, tokom zimskog perioda, apelujemo na korisnike da postupe po primljenom obaveštenju i jave stanje vodomera ili na telefon 535-773 dogovore posetu čitača ukoliko ne mogu sami da očitaju vodomer. U suprotnom ćemo biti u obavezi da ih opomenemo da to učine, a nakon toga i prijavimo nadležnoj komunalnoj inspekciji koja za nemogućnost očitavanja vodomera može da im izrekne novčanu kaznu u iznosu od 5000 dinara.\nObaveštenje o stanju vodomera korisnici mogu i da istaknu na vidnom mestu na svojim objektima (kapija,prozor…) kako bi ih čitači evidentirali- rekao je Siniša Gajin, dipl.inž. rukovodilac Službe informisanja i poslovnih komunikacija JKP „Vodovod i kanalizacija“ Zrenjanin.


engleski jezik Archives | Danilo Kiš\n“Let’s Speak Together”: Emocije\nŠesta Onlajn radionica konverzacije na engleskom jeziku održana je 20. avgusta 2020. godine, preko aplikacije “Zoom”. Radionicu je vodila Nina Mamužić Lazić, omladinski radnik sa dugogodišnjim iskustvom vođenja nastave na engleskom jeziku. Učesnici su...\n“Let’s Speak Together”: “Omiljena knjiga”\nTreća Onlajn radionica konverzacije na engleskom jeziku održana je 11. avgusta 2020. godine, preko aplikacije “Zoom”. Radionicu je vodila Nina Mamužić Lazić, omladinski radnik sa dugogodišnjim iskustvom vođenja nastave na engleskom jeziku. Učesnici su...\n“Let’s Speak Together”: Omiljeni film\nDruga Onlajn radionica konverzacije na engleskom jeziku održana je 6. avgusta 2020. godine, preko aplikacije “Zoom”. Radionicu je vodila Nina Mamužić Lazić, omladinski radnik sa dugogodišnjim iskustvom vođenja nastave na engleskom jeziku. Učesnici su...\nRadionica konverzacije “Let’s Speak Together”\nPrva Onlajn radionica konverzacije na engleskom jeziku održana je u utorak, 4. avgusta 2020. godine, preko aplikacije “Zoom”. Radionicu je vodila Nina Mamužić Lazić, omladinski radnik sa dugogodišnjim iskustvom vođenja nastave na engleskom jeziku....


Idejno rješenje projekta uređenja obala Morače (video) – Bankar.me\nIdejno rješenje projekta uređenja obala Morače (video)\nMay 23, 2018 CRNA GORA, MULTIMEDIJA, SVE VIJESTI, VIDEO VIJESTI Leave a comment\nArhitektonski biro Ing invest poklonio je Glavnom gradu idejno rješenje projekta uređenja obale Morače.\n”Radi se o jednom od mogućih rješenju koje podrazumijeva pretvaranje obala Morače u sportsko rekreativnu zonu, sa nizom sadržaja za sve generacije. Projekat obuhvata obje stane rijeke Morače a u potpunosti je u skladu sa postojećim ambijentom”, navodi se u saopštenju Glavnog grada.\nKako se dodaje, aktuelna gradska vlast uređenje obale vidi kao jedan od prioriteta koji se uklapa u viziju o Podgorici kao modernom i evropskom gradu, koji svoje tradicionalne sadržaje stalno kombinuje sa modernim i urbanim arhitektonskim rešenjima.\n”Uređenje obale Morače predstavlja magistralni pravac razvoja ovog dijela grada koji je u skladu sa postojećim planovima. Izlaskom na rijeku, dobili bismo idealno mjesto za odmor i rekreaciju, i šetlište dostojno jednog evropskog grada, kakva je naša Podgorica”, zaključuje se u saopštenju.\nPOJMOVIPodgorica uređenja obala Morače\nPrevious Štrajk u kockarnicama Las Vegasa\nSljedeći Startovao Program mentorstva i edukacije za mlade preduzetnike i preduzetnice


Predstavnici Pirota učestvovali u radu SKGO - juGmedia\nPredstavnici Pirota učestvovali u radu SKGO\nPIROT – Predsednik opštine Vladan Vasić kao član Predsedništva učestvovao je sa svojim saradnicima u radu redovne sednice Stalne konferencije gradova i opstina Srbije.\nProgramski deo skupštine SKGO bio je posvecen temi „Lokalna samouprava, životna sredina i ruralni razvoj- na putu ka evropskim standardima“.\nPored delegacija gradova i opština u Republici Srbiji, na Skupštini su učestvovali i najviši predstavnici drzavnih organa, vladinih i nevladinih organizacija i institucija, medjunarodnih organizacija, diplomatskog kora.\nOvogodisnja Skupština se organizuje uz pomocć Programa „ Podrška lokalnim samoupravama u Srbiji u procesu evropskih integracija“ koji sprovodi SKGO u saradnji sa Švedskom asocijacijom lokalnih vlasti i regiona a koji finansira Kraljevina Švedska.\nPrema recima Vasica ova redovna skupstina Stalne konferencije gradova i opština je prilika da se čuju pravci razvoja od predstavnika republičke vlasti i razmene iskustva gradonačelnika i predsednika opština. Na skupu su govorile ministarka za drzavnu upravu i lokalnu samoupravu Kori Udovicki, ministarka poljoprivrede Snežana Bogosavljevic Boškovic i šef delegacije EU u Srbiji Majkl Devenport.\nSrpsko-turska asocijacija poziva privrednike u Istanbul\nLeskovačka odbornica „ispsovala“ Srbiju\nLESKOVAC - Predsednica leskovačkog Saveta za rodnu ravnopravnost i odbornica u lokalnom parlamentu Ana Volf (SDS), polemišući u jednoj od rasprava…\nMilenković: Preuzimanjem odgovornosti i uvođenjem reda, grad je smanjio dug i uredio finansije\nVranje je od Državne revizorske institucije (DRI), nakon sprovedenih mera na korekciji finansijskih nedostaka utvrđenih prilikom kontrole za 2016. godinu,…\nSPS: Ružić, Obradović i Premović danas u Leskovcu\nLESKOVAC - Tri visoka funkcionera Socijalističke partije Srbije (SPS) prisustvovaće danas sastanku Okružnog odbora te stranke u Leskovcu, na kome će…


PROGRAMA PODSTICANJA PREDUZETNIŠTVA\nKROZ RAZVOJNE PROJEKTE U 2018. GODINI\nProgram podsticanja preduzetništva kroz razvojne projekte u 2018. godini sprovodi Ministarstvo privrede u saradnji sa Fondom za razvoj Republike Srbije. Za realizaciju Programa obezbeđena su bespovratna sredstva u iznosu od 500.000.000,00 dinara.\nPravo da se prijave na Javni poziv za dodelu bespovratnih sredstava i pravo da podnesu zahtev za kredit kod Fonda, imaju preduzetnici, mikro, mali i srednji privredni subjekti i zadruge koji su registrovani u Agenciji za privredne registre,a koji dostave zvanične finansijske izveštaje za prethodne dve godine u kojima nije iskazan neto gubitak i koji ispunjavaju uslove iz Programa. Uslov koji se odnosi na dostavljanje finansijskih izveštaja, ne primenjuje se na preduzetnike koji nemaju obavezu dostavljanja tih izveštaja (preduzetnici koji vode prosto knjigovodstvo i preduzetnici koji paušalno plaćaju porez).\nKakav Vam je kredit potreban? Ukoliko želite da rekonstruišete postojeći objekat ili …


Kosovski predsednik Hašim Tači je na svom Instagram nalogu prokomentarisao susret koji je imao prošle sedmice sa čelnicima Zapadnog Balkana i visokom predstavnicom EU Federikom Mogerini, rekavši da su zaključili da je veliko razočaranje odluka Evropske unije da zaustavi planove o proširenju.\nKako prenosi Ljajmi, Tači je rekao da je tu posebno mislio na liberalizaciju viza za Kosovo, koje je ispunilo sve kriterijume.\nPrema njegovim rečima, to se dešava zbog nedostatka evropskog jedinstva.\n- Stoga, EU i njeni lideri u ovom trenutku nedostatka vizije, moraju pokazati da neće praviti greške lidera EU s početka 90-ih, u vreme jugoslovenske krize. Jer, na Zapadnom Balkanu uvek postoje opasnosti za mir, sigurnost i stabilnost - kaže Tači.\nTači je u videu rekao da Kosovo želi da veruje da će EU početi pozitivno da se menja za Kosovo i Zapadni Balkan, prenosi Kosovo online.\n13 članica EU traži ubrzanje integracije Zapadnog Balkana\nGrubješić: EU je zabrinuta za region, ali ne treba očekivati ništa spektakularno od sastanka u Briselu\n"KUMA DIGLA RUKE" Da li je Federika Mogerini izneverila očekivanja na ZAPADNOM BALKANU?


Od carskog lovišta do područja od izuzetnog značaja za ptice Evrope: Istražite Obedsku baru - National Geographic Srbija\nU južnom Sremu, severno od Šapca, a četrdesetak kilometara zapadno od Beograda, nalazi se Specijalni rezervat prirode "Obedska bara".\nU jugoistočnom Sremu između naselja Kuinovo, Obrež, Grabovci i reke Save, na površini od 9820 hektara, nalazi se Specijalni rezervat prirode Obedska bara.\nJoš od 19. veka je ova bara poznata kao "raj za ptice", a Austrougarski dvor je 1874. godine čitavo ovo područje proglasio carskim lovištem i zaštitio ga.\nKorito Obedske bare je ostatak napuštenog korita Save, čiji glavni tok sada teče južnije. Najveću vrednost područja čini autentičan splet mrtvaja, bara, okana, močvarne vegetacije, vlažnih livada i šuma sa izuzetno bogatim diverzitetom ekosistema i vrsta, posebno onih ugroženih.\nA post shared by National Geographic Srbija (@natgeomagazinesrbija) on Jun 16, 2020 at 11:35am PDT\nObedska bara je jedno od retkih očuvanih plavnih ritskih područja sa specifičnostima kao što su stoletne mešovite šume hrasta lužnjaka, kolonije ptica močvarica i brojne prirodne retkosti.\nUže područje Obedske bare, na čijem su obodu sela Obrež i Kupinovo, čini korito koje je zbog svog oblika dobilo ime "Potkovica" i viši deo terena kupinske grede takozvano "Kopito". Viši, kopneni deo, ispresecan vodenim depresijama i staništima starih hrastovih šuma naziva se “Kupinske grede“.\nNa području Obedske bare žive brojne vrste sisara, riba, vodozemaca, gmizavaca, insekata i izuzetnog bogatstva flore, ihtiofaune i posebno ornitofaune.\nSadašnji status Specijalnog rezervata prirode je stekao 1993. godine aktom Vlade Republike Srbije. Tada je podeljen na tri dela sa različitim stepenima zaštite.\nSpecijalni rezervat prirode "Obedska Bara" je pod posebnim režimom zaštite i upisan je prema Ramsarskoj konvenciji u spisak močvara od međunarodnog značaja 1977. godine. Sem toga, 1989. godine je na osnovu IBA projekta svrstan u spisak područja od izuzetnog značaja za ptice Evrope.\nSrem Vojvodina Obedska bara Srbija Istraži Srbiju Putovanja


Najmanje 70 ljudi poginulo u Jemenu nakon zračnih napada koalicije predvođene Saudijskom Arabijom — Radio Velkaton : Radio Velkaton\n22. Januara. 2022. Svijet\n“Djeca su se navodno igrala na obližnjem fudbalskom igralištu kada su projektili pali”, rekli su iz Save the Children.\nIz kancelarije UN-a za ljudska prava saopćili su da su izvještaji o intenziviranju koalicionih zračnih napada na naseljena područja “duboko šokantni”.\nOsam humanitarnih agencija koje djeluju u Jemenu navelo je u zajedničkom priopćenju da su “užasnuti vijestima da je više od 70 ljudi, uključujući migrante, žene i djecu, ubijeno u očiglednom zanemarivanju života civila”.\nRekli su da je zatvor u Saadi korišten kao centar za zadržavanje migranata, među kojima je mnogo stradalih. Međutim Ujedinjeni Arapski Emirati insistiraju da su oni i drugi članovi koalicije ostali posvećeni “proporcionalnim” odgovorima na napade Hutija.\n“Koalicija se obavezuje da će se pridržavati međunarodnog prava i proporcionalnog odgovora u svim svojim vojnim operacijama”, rekla je ambasadorica UAE pri Ujedinjenim narodima Lana Nusseibeh.\nNapadi su uslijedili nakon što su Huti uveli sedmogodišnji rat u novu fazu tvrdeći da su u ponedjeljak na Abu Dabiju ubili tri osobe. Državna novinska agencija Saudijske Arabije saopćila je da je koalicija izvela “precizne zračne napade kako bi uništila kapacitete Huti milicije u Hodeidi”.


Ruski predsednik Vladimir Putin mogao bi da vrati odbeglog Bogoljuba Karića u Beograd? | Vestinet.rs\nPOČETNA AKTUELNO Ruski predsednik Vladimir Putin mogao bi da vrati odbeglog Bogoljuba Karića u Beograd?\nRuski predsednik Vladimir Putin mogao bi da vrati odbeglog Bogoljuba Karića u Beograd?\n4. oktobra 2014. 13:47 · Nema komentara\nRuski predsednik Vladimir Putin mogao bi da vrati odbeglog Bogoljuba Karića u Beograd, spekuliše se u krugovima bliskim ovom biznismenu i lideru Pokreta snaga Srbije (PSS) kome se na teret stavlja da je oštetio državu za više od 60 miliona evra kroz suvlasništvo sa državom u kompaniji Mobtel.\nKarić je pobegao iz zemlje 2006, a šest godina kasnije Bogoljubov PSS je ušao u vlast na listi naprednjaka, i od tada se u nekoliko navrata pojavila priča o njegovom povratku. Međutim, kao uslov je ispostavljao da se od optužbi brani sa slobode. Kako do toga nije došlo, navodno će ruski predsednik prilikom posete Srbiji 16. oktobra pokrenuti pitanje povratka vlasnika BK grupe koja u Moskvi posluje od 1987. godine.\nKao dokaz naši izvori ističu prošlonedeljnu nagradu fondacije BK ruskom predsedniku koju je u njegovo ime primio ambasador u Beogradu Aleksandar Čepurin.\nOvu informaciju „Vesti“ su pokušale da provere kod Karićevog brata, republičkog poslanika Dragomira Karića, ali nismo uspeli da ga dobijemo, iako nam je rečeno da bi oko podneva trebalo da stigne letom iz Moskve. Portparol PSS-a Jadranka Tasić kaže za „Vesti“ da ne zna da li je tačno da će se ruski predsednik založiti za Bogoljuba Karića.\n– Nemam takvu informaciju, ali spremna sam da častim ako neko pokrene pitanje povratka mog lidera i ako se on vrati u zemlju – ističe Tasić.\nO Bogoljubovom povratku mediji su prošle godine spekulisali u dva navrata, a i sam Karić se 2013. oglasio u jednom nedeljniku progovorivši da su mu o glavi radili ministar Mlađan Dinkić i austrijski biznismen Martin Šlaf tvrdeći da im je cilj bio da mu uzmu Mobtel. Dinkić je to demantovao kao gnusnu laž, ali kako više nije u vlasti, Karić za povratak kući mogao da ima prepreku manje.\nPriča se da je ovaj srpski tajkun našao drugi dom u Rusiji, kao i Mirjana Marković, supruga bivšg predsednika SRJ Slobodana Miloševića. Karić se oduvek ponosio dobrim vezama sa ruskim vlastima. Kada je u martu na najvećem svetskom sajmu nekretnina MIPIM u Kanu BK grupa promovisala projekat stambeno-poslovnog kompleksa Venecija na 1,5 miliona kvm koji će se graditi u Moskvi, isticano je da je lično Karić stavio potpis na sporazum sa Saveznim fondom Ruske Federacije.\nVeć u aprilu se zavrtela nova priča da će Bogoljub „Uskrs proslaviti sa porodicom u Beogradu“. Medijsku buku je ubrzo pojačao tada još uvek premijer Ivica Dačić izjavom da bi Kariću trebalo omogućiti da dođe u Srbiju i iznese svoju odbranu.\nKako je sve ostalo na probnom balonu, Karić je izgleda rešio da u avgustu odškrine vrata projektom Tesla Siti, koji je njegova kompanija predstavila kao kompleks na dva miliona kvadratnih metara. Nije im smetalo što su godinu i po dana ranije projekat „Tesla grad“ ponudili vladi Ivice Dačića Srpski institut iz Vašingtona i američki Babson koledž. Tu se nije stalo.\nProšlog meseca je u okviru BK grupe i registrovana firma Tesla Grad BK, a projekat je predstavljen članovima kabineta aktuelnog premijera Aleksandra Vučića.\nTags:Aleksandar Čepurin · Bogoljub Karić · Mlađan Dinkić · Mobtel · povratak · Vladimir Putin


ZLATKO JELISAVAC: Da komšiji crkne krava | Autonomija\nSrbija i na Makedoniju gleda kao na “nepravedno otcepljeni deo srpske tertitorije”\nAko nosiš nešto neizrečeno, nešto što te pritiska i peče, zakopaj ga vo dlaboka tišina, tišinata sama ke go reče.\n(Aco Šopov – Vo tišina)\nŠta vlast u Srbiji ima toliko protiv Makedonije ili, sada već izvesno, Severne Makedonije? Zašto se još uvek na Makedoniju gleda kao na „nepravedno otcrpljeni deo srpske teritorije“, a na Makedonce kao na “Srbe sa govornata manata“? Ne može srpska vlast, i to nije samo slučaj sa aktuelnom, da oprosti „komunistima“ što su Makedoncima „dali republiku“ i što su ih proglasili ravnopravnim narodom sa svim ostalim narodima u ex Jugoslaviji; ne može da im oprosti to što je danas Makedonija nezavisna država i što se, uspešno, zalažu za puni legitimitet u svetu. Naravno, srpska vlast je puna razumevanja za grčke frustracije zbog imena Makedonije i deli grčki strah od mogućih pretenzija „nezajažljivih“ Makedonaca na njihovu makedonsku provinciju.\nSve u svemu, Makedoniju Srbija posmatra i doživljava kao faktor nestabilnosti u regionu i kao stalnu pretnju za dobrosusedske odnose sa Grčkom, Bugarskom, a bogami i Albanijom. Volelo bi se da je “kvazi-država” bila lepo raskomadana kada se to još moglo, i rasparčana između Grčke, Bugarske i Srbije, a makedonski narod asimilovan.\nDa ovi i ovakvi argumenti nisu samo puke fraze srpske diplomatije, pokazala je srpska vlada kada je zdušno podržavala nemire u Makedoniji i bila na strani Gruevskog i njegovog VMRO, čija je vladavina itekako podsećala na Vučićevu. Srbija je podržavala ovu militantno-nacionalističku grupaciju koja je pokušala da izvrši državni udar i nasilno preuzme vlast. Šta je uostalom radio srpski agent tajne službe u makedonskom Sobranju te večeri kada su “demonstranti” provalili u parlament? Kakva je veza srpske tajne službe sa ruskom u zajedničkoj težnji da sruše Zaeva i njegove socijaldemokrate, i vrate kliku oko VMRO ponovo na vlast? Da li je obostrani interes bio da se održi haotična politička situacija u Makedoniji i tako se još više produbi unutrašnji konflikt?\nNe mogu da razumem zašto je srpska vlast toliko kivna na Makedonce pa uporno sabotira njihove napore da prevaziđu problem sa Grčkom (a rešenje je na tu) i zašto uporno pokušava da nam predstavi Makedoniju kao remetilački faktor kojem ništa drugo i nije na pameti do izazivanja haosa i tenzija u regionu. A upravo ono je izazivanje haosa i tenzija u regionu ono što radi Srbija, uz zdušnu pomoć Rusije. Ili je pak obrnuto, svejedno.\nDiplomatski otrov koji širi ministarstvo spoljnih poslova sa Ivicom Dačićem na čelu, a u tome mu rado pomaže ministar vojni Aleksandar Vulin – a kad je baš teško, priskoči i sam Vučić – ostavlja duboke i bolne tragove u odnosima sa našim susedima\nSetimo se i skorašnjih događaja u Crnoj Gori, kada su rusko-srpski agenti uhvaćeni u zajedničkoj akciji pokušaja državnog udara, gde su identifikovani i srpski i ruski agenti i gde je istina isplivala na videlo bez obzira na negiranja i nemušta objašnjenja. Iz svega predočenog bilo je jasno da su rusko-srpski agenti, uz pomoć lokalno-crnogorskih polit-militantnih formacija, pokušali da naprave haos u Crnoj Gori i to iskoriste kako bi doveli na vlast one koji bi bili rusko-srpski poslušnici, a sve to opet kako bi se sprečila crnogorska evropska perpsektiva, kao i njene aspiracije u vojnoj alijansi NATO-a. Zamislite vi situaciju da je Crna Gora ili Makedonija pokušala nešto slično da uradi Srbiji – pa nikada im to ne bi oprostili kao što im sad ne mogu oprostiti što su nezavisne i slobodne države, a predviđali su im da bez Srbije nemaju nikakve šanse da prežive na okrutnoj svetsko-političkoj sceni.\nDiplomatski otrov koji širi ministarstvo spoljnih poslova sa Ivicom Dačićem na čelu, a u tome mu rado pomaže ministar vojni Aleksandar Vulin – a kad je baš teško, priskoči i sam Vučić – ostavlja duboke i bolne tragove u odnosima sa našim susedima, koji, koliko se da videti i zaključiti, uporno i bez obzira na sve nepodopštine koje trpe od srpske vlasti, ipak nalaze načine da spuste loptu i pronađu modus vivendi za koliko-toliko normalne odnose sa Srbijom. Ovde mislim na Crnu Goru i Makedoniju, sa Hrvatskom je već druga pesma jer njoj, iz unutrašno-političkih razloga, povremeno loši odnosi sa Srbijm više odgovaraju od dobrosusedskih.\nUkoliko Makedonija uspešno prebrodi sve nedaće i postane Severna Makedonija, onda će verovatno i da ubrza svoju evropsku perspektivu, što joj je najbolji način da se reši svojih zlih duhova. A Srbija će, ukoliko ne promeni svoju diplomatsku politiku pod devizom: da komšiji crkne krava, imati sve više problema da dokaže da je “bitan faktor u regionu” – kako voli da kaže za samu sebe. Plašim se da ćemo ostati poslednja “oaza” ruskih interesa, odakle će oni rukovoditi svoje akcije usmerene na rušenje stabilnosti i dobrih odnosa unutar same EU. Kakav je interes Srbije u svemu ovome, teško je reći, osim da debelu korist imaju političari koji otvorenu podržavaju rusku anti-EU politiku. Nažalost, nejasna i nekonsekventna politika EU prema Srbiji čini našu situaciju još težom i komplikovanijom, što samo još više odgovara interesima onih koji nam ne žele dobro.


Svetske vesti - Sreda 31.07.2019 - 14:04\nSeul/Vašington -- Severna Koreja ispalila je u sredu dve balističke rakete koje su letele oko 250 kilometara, saopštio je južnokorejski združeni generalštab.\nTo se dogodilo u sredu u ranim jutarnjim satima FOTO: AP\nTo se dogodilo u sredu u ranim jutarnjim satima po lokalnom vremenu.\nKako se navodi, projektili su ispaljeni sa poluostrva Hodo u provinciji Hamgjong na istoku zemlje, naveo je generalštab dodajući da će nastaviti da prati situaciju u slučaju novih lansiranja rakete.\nNajnovije lansiranje dogodilo se šest dana nakon što je Severna Koreja ispalila dve kratkodometne balističke rakete u Istočno more.\n“Izgleda da su projektili bili različiti od onih koji su ranije ispaljivani”, rekao je južnokorejski ministar Džong Kjong Du, prenosi Rojters.\nIz SAD je odmah saopšteno da su obavešteni o lansiranju. Takođe se kaže da prate situaciju.\n“Nastavićemo da blisko sarađujemo sa Sjedinjenim Američkim Državama i ostalim zemljama”, rekao je Abe, prenosi Rojters.\nJapansko ministarstvo odbrane saopštilo je da nijedna ispaljena balistička raketa nije dosegla teritoriju Japana niti ekskluzivnu ekonomsku zonu te zemlje.\n"Ponovljena lansiranja raketa sa severa nisu od pomoći naporima da se smanje tenzije na Korejskom poluostrvu i zahtevamo da Severna Koreja zaustavi takvo ponašanje", navodi se u južnokorejskom saopštenju.


Biostile Koenzim Q10 sa selenom - Eliksir Mladosti\nBiostile Koenzim Q10 sa selenom je dodatak prehrani koji sadrži koenzim Q10, selen i vitamine A, C i E. Jedinstveni sastav Koenzim Q10 i selena za bolju apsorpciju koenzima Q10 koji nedostaje većini ljudi nakon 35. godine i izuzetno je važan za normalnu kardiovaskularnu funkciju. Preporučuje se osobama koje svakodnevno uzimaju lijekove\nPovećava nivo energije u našem telu,\nKoenzim Q10 ima ključnu ulogu u jačanju imuniteta,\nVeoma je važan za pravilno funkcionisanje srca,\nUsporava proces starenja u našem telu,\nZa jače srce i bolje krvne sudove,\nKod mršavljenja, da telo hranu koju unosimo pretvori u energiju, a ne u kilograme.\nBiostie Koenzim Q10 sa selenom doprinosi normalnoj funkciji imunološkog sistema, normalnoj funkciji štitne žlezde, normalnoj spermatogenezi, održavanju zdrave kose i normalnih noktiju i zaštiti ćelija od oksidativnog stresa.\nBiostie Koenzim Q10 sa selenom sadrži Vitamin A koji doprinosi održavanju normalnog vida, normalnoj funkciji imunološkog sistema, igra ulogu u procesu specijalizacije ćelija, doprinosi održavanju normalne sluzokože i održavanju zdrave kože.\nBiostie Koenzim Q10 sa selenom sadrži Vitamin E koji pomaže u zaštiti ćelija od oksidativnog stresa.\nBiostie Koenzim Q10 sa selenom sadrži Vitamin C koji doprinosi normalnoj psihološkoj funkciji, normalnoj funkciji imunološkog sistema, regeneraciji smanjenog oblika vitamina E, zaštiti ćelija od oksidativnog stresa i smanjenju umora i iscrpljenosti.\nPreporučena doza Koenzim Q10 sa selenom: Jedna kapsula dnevno (1 × 1); sa čašom vode za doručak\n30 kapsula Koenzim Q10 sa selenom


Kosačov: Zašto su za Rusiju važni američki izbori - Sputnjik Srbija\n07:33 04.11.2020 (osveženo 07:37 04.11.2020) Preuzmite kraći link\n„Za nas je, naravno, glavno pitanje – šta će se izmeniti u pravcu Rusije. A tu su moguće varijante“, napisao je Kosačov na Fejsbuku.\nPrema njegovom mišljenju, „ako nestane centralni faktor za američku unutrašnju politiku – faktor navodnog ruskog mešanja, tada će druge teme postati važnije svakom američkom predsedniku“. Ponekad će tema Kine biti važnija, ili manje važna tema Irana, „ali kako god bilo – samo da nestane opsednutost Rusijom“, dodao je Kosačov.\nPored toga, ne treba zaboraviti da se poslednjih godina politika Bele kuće prema Rusiji nije toliko zasnivala na stavovima predsednika, koliko na raspoloženju u Kongresu, podseća Kosačov.\n„Da li će se tamo izmeniti prioriteti? U utorak se, između ostalog, određuje sudbina 35 od 100 mesta u Senatu, što će uticati na spoljnu politiku bilo kog američkog predsednika“, rekao je Kosačov.\nAli mnogo toga bi se promenilo kada bi kongresmeni shvatili da Rusija nije izvor trenutnih problema u SAD. A to nije malo, jer se i na tome mogu graditi odnosi sa bilo kojom administracijom Bele kuće, uveren je ruski političar.\n„Rekao bih da je za nas povoljna svaka određenost u kojoj gubitnici neće morati da pribegavaju faktoru spoljnog mešanja. Vreme je da se Amerika vrati razumnoj politici, u kojoj ćemo je uvek podržavati. Načekali smo se“, poručio je Kosačov.\nIz minuta u minut: Birališta zatvorena, Tramp vodi u ključnim neodlučnim državama /video/\nizbori u SAD, SAD, Rusija


U Svrljigu otvoren klub RVMI - Svrljiške novine\nU Svrljigu otvoren klub RVMI\nNaslovna » Svrljig vesti » Društvo » U Svrljigu otvoren klub RVMI\nPrvi klub Ratnih vojnih mirnodopskih invalida u Svrljigu, svečano je otvoren danas juče, 3. maja 2012.godine. Sedište kluba je u Radetovoj ulici, preko puta Osnovne škole ,,Dobrila Stambolić,,.\nSvečanom otvaranju prisustvovao je i predsednik opštine Svrljig, Milija Miletić.\n– Nadam se da će otvaranje ovog kluba omogućiti članovima RVMI da se bolje organizuju u negovanju svojih tekovina, da se druže i ostvaruju nove planove i zadatke. Verujem da će saradnja udruženja RVMI biti korektna kao i do sada a opština je tu kad zatreba logistička podrška, rekao je, pozdravljajući priustne članove i goste, predsednik Miletić.\nU ime RVMI, Opštinskoj upravi, za podršku se zahvalio predsednik Udruženja, Hranislav Aleksić. On je obećao da će jačati saradnju sa rukovodstvom opštine na čelu sa predednikom Miletićem, koji je, kako je kazao, uvek imao razumevanja za njihove zahteve i pružao punu podrušku.\nUz članove RVMI skupu su prisustvovale i predstavnice ,,Kola srpskih sestara,, svrlkjiškog ogranka, koje su priredile prigodan koktel.


Radovi se finansiraju iz sredstava IPA pod pokroviteljstvom Delegacije EU\nN. Aj. 07.12.2021\nNA IGMANU Intenzivirana izgradnja kompleksa Pritvorske jedinice KPZ-a Sarajevo\nRok za izradu investiciono-tehničke dokumentacije je četiri mjeseca od dana potpisivanja ugovora\nFoto: KPZ Sarajevo\nIntenzivirana je izgradnja kompleksa Pritvorske jedinice Kazneno popravnog zavoda (KPZ) Sarajevo na Igmanu.\nKPZ Sarajevo je raspisao tender za nabavku usluga izrade Glavnog projekta infrastrukture (snabdjevanje vodom, kanalizacije, kablovske kanalizacije, lokalni putevi, vanjska rasvjeta) za lokalitet Igman - Blažuj.\nRok za izradu investiciono-tehničke dokumentacije je četiri mjeseca od dana potpisivanja ugovora, a nakon toga kreće postupak izbora izvođača radova, tako da će Kazneno-popravni zavod poluotvorenog tipa Sarajevo ovim aktivnostima omogućiti stavljanje u funkciju Kompleksa pritvorske jedinice čija je gradnja u toku.\nRadovi se finansiraju iz sredstava IPA pod pokroviteljstvom Delegacije EU, gdje je kao izvođač radova od EU odabrana firma Integral d.o.o. Banja Luka.\nLokalitet na kojem se gradi savremeni kompleks pritvorske jedinice dosad nije imao riješena pitanje infrastrukture, tako da će zajedničkim angažmanom lokalne zajednice i KPZ-a Sarajevo biti riješena pitanja vode i kanalizacije, saobraćajnice, električne energije i dr., saopćeno je iz KPZ Sarajevo.\nKazneno popravni zavod Sarajevo Igman\nBajden: Svaki pokret ruskih vojnika prema Ukrajini bit će smatran invazijom\nAustrijski parlament odlučio: Obavezna vakcinacija od februara\nBundesligaš želi Ermedina Demirovića u svojim redovima


Rusija planira da dostigne karbonsku neutralnost najkasnije do 2060. Rusija planira da dostigne karbonsku neutralnost najkasnije do 2060.\nNovi ciljevi predstavljaju značajan napredak u odnosu na postojeće planove koji ne bi rezultovali neto-nultim emisijama ni 80 godina od sada, ocenila je Kejti Ros, stručnjakinja Svetskog instituta za resurse.\n15/10/2021 autorka: Jelena Kozbašić\nRusija planira da dostigne karbonsku neutralnost najkasnije do 2060. godine, saopštio je predsednik Vladimir Putin ove nedelje u sklopu Energetskog foruma u Moskvi.\nOvaj iskorak ka zelenijoj budućnosti je posebno značajan kada uzmemo u obzir da je zemlja jedan od najvećih svetskih proizvođača nafte, uglja i gasa i treći najveći emiter ugljen-dioksida od 1850. do danas, ali i skepticizam koji je Putin izražavao prema klimatskim promenama u prošlosti. „Povećanje temperature od dva-tri stepena na severu ne bi škodilo – manje novca bismo trošili na krznene kapute, a žetva žita bi se povećala”, rekao je on 2003. godine.\nU međuvremenu su se retorika i stav ruskog predsednika o ovom globalnom problemu promenili, te je tako nedavno pozvao sve proizvođače i potrošače na dugoročno informisano i odgovorno delovanje koje će ići u korist održivog razvoja svih država i istakao da je Rusija spremna na konstruktivnu i blisku saradnju sa njima.\nPutin je u julu ove godine potpisao klimatski zakon za kreiranje okvira zelenih projekata i razvoja trgovine emisijama ugljenika. Ovaj potez se opisuje kao prvi korak Rusije ka regulaciji emisija ugljen-dioksida u cilju zauzdavanja klimatskih promena.\nNovi ciljevi predstavljaju značajan napredak u odnosu na postojeće planove koji bi doveli do povećanja emisija do 2050. i ne bi rezultovali neto-nultim emisijama ni 80 godina od sada, ocenila je Kejti Ros, stručnjakinja Svetskog instituta za resurse.\nPrema nacrtu novog plana, koji kabinet još nije odobrio, emisije ugljen-dioksida bi do sredine veka trebalo da budu smanjene za 79% u poređenju sa 2019. godinom. Rusija je 2019. emitovala 2,1 milijardu tona CO2-eq.\nIpak, Evropska unija, Britanija i Italija apeluju na Rusiju da poveća ambicije i ostvari neto-nulte emisije do 2050. godine.\nRusija se nalazi među zemljama koje su najizloženije klimatskim promenama, predeli Sibira i Arktika zagrevaju se znatno brže od svetskog proseka.


Si: Kina želi sa Nemačkom da ulaže zajedničke napore u zaštiti multilateralizma china radio international\nSi: Kina želi sa Nemačkom da ulaže zajedničke napore u zaštiti multilateralizma\n2018-12-02 11:10:31 cri\nKineski predsednik Si Đinping sastao se juče u Buenos Ajresu sa nemačkom kancelarkom Angelom Merkel.\nSi je tokom razgovora sa Merkelovom rekao da Kina i Nemačka, kao sveobuhvatni strateški partneri, sve tešnje sarađuju u multilateralnim okvirima i u međunarodnim poslovima.\nKina je spremna da sa Nemačkom održava blisku saradnju i da ulaže napore u zaštiti multilateralizma i otvorene svetske ekonomije i u unapređenju mira i stabilnosti u svetu, izjavio je Si.\nPredsednik Kine je naglasio potrebu da Kina i Nemačka insistiraju na uzajamnoj koristi. Dve zemlje treba da ispoljavaju sopstvene prednosti, kako bi bilateralnu saradnju podigle na viši nivo. Kina tretira Nemačku kao važnog partnera u izgradnji „Pojasa i puta" i želi s njom da unapređuje međusobnu povezanost Azije i Evrope, rekao je Si.\nMerkel je izjavila da Nemačka želi s Kinom da produbljuje praktičnu saradnju u svim oblastima i da proširuje saradnju na trećim tržištima u oblasti izgradnje infrastrukture i tehničke obuke. Nemački grad Duizburg upravo uzima sve veće učešće u inicijativi „Pojas i put", dodala je Merkelova.\nOna je rekla da Nemačka visoko ocenjuje napore koje Kina ulaže u unapređenje multilateralne saradnje u očuvanju Pariskog sporazuma o klimatskim promenama. Nemačka podržava jačanje evropsko-kineske saradnje i želi u tome da igra veću ulogu, podvukla je nemačka kancelarka.


EU: Najzadovoljniji ličnim vezama, najnezadovoljniji finansijama - Ekonomske Vesti\nGrađani Evropske unije stariji od 16 godina najzadovoljniji su svojim ličnim vezama, a najnezadovoljniji svojom finansijskom situacijom, pokazalo je istraživanje Eurostat-a o kvalitetu života u EU.\nTo istraživanje naziva se „Kvalitet života: Činjenice i doživljaji u Evropskoj uniji“.\nPrema tom istraživanju stanovnici EU zadovoljniji su svojim ličnim vezama nego što je njihovo ukupno zadovoljstvo životnom situacijom. Na skali od 0 do 10 oni su svoju životnu situaciju ocenili sa 7, a svoje lične veze sa 7,8.\nOd proseka se izdvajaju Belgija i Finska, gde su građani zadovoljniji svojim stambenim stanjem nego ličnim odnosima, Bugarske, gde su svoju stambenu situaciju, zadovoljstvo radnim mestom i vremenom putovanja do radnog mesta rangirali ispred zadovoljstva ličnim odnosima i Švedska, gde su građani zelene površine i površine za odmor ocenili boljom ocenom nego svoje lične odnose.\nŠto se finansijske situacije tiče, nju su građani EU najgore ocenili – 6.\nNajgoru ocenu finansijskoj situaciji dali su svi građani EU izuzev Šveđana, koji su najgoru ocenu dali načinu na koji troše vreme. To obeležje kvaliteta života veoma je važna tema, navodi se u izveštaju, za građane još 19 država i kod njih se nalazi na pretposlednjem mestu, odnosno dobilo je drugu najgoru ocenu. U tih 19 ne spadaju Bugarska, Kipar, Grčka, Hrvatska, Mađarska, Portugalija, Slovačka, Italija i Letonija. Na primer, Kiprani, Grci, Hrvati, Mađari, Portugalci i Slovaci su na pretposlednje mesto stavili svoje zadovoljstvo zelenim površinama i površinama za odmor kojima njihova država raspolaže.\n← Dragi: Očekivali smo bolje cifre\nBugari najnezadovoljniji u EU →\nĐavo možda nosi Pradu, ali ne i Kinezi\n15. dec. 2015 Dragoljub Bečić 0\nTodorići se vraćaju kući, a tamo…


Novi fantastični IKEA proizvodi - Moj Enterijer – Kupatila, Nameštaj, Kuhinje, Garniture...\nNovi fantastični IKEA proizvodi\nŠvedski poznati proizvođač nameštaja, ne prestaje da nas iznenađuje. Nova saradnja IKEA brenda sa londonskom modnom dizajnerkom za muškarce - Katie Eary, izaziva u svima nama psihodelično raspoloženje.\nNova kolekcija proizvoda kao što su posuđe, nameštaj i tekstil nosi potpis tako autentične i iznad svega neobične dizajnerke. Najverovatnije je da se švedski gigant opredelio upravo za ovu dizajnerku iz razloga da dobije što više muškaraca među svojim potrošačima. Znamo da žene prednjače u svakoj kupovini pa i u kupovini nameštaja i dekora za kuću.\nSama kreatorka kaže da je bila inspirisana svojom mlađom braćom i sestrama kao i filmom Fear and Loathing in Las Vegas, u kojem glavnu ulogu tumači Džoni Dep. Motivi, riba, cveća, pa čak i ljudskog mozga zapanjili su sve IKEA potrošače jer se ova kolekcija definitivno razlikuje od svih prethodnih. Mnoštvo kolorita i apstraktnih motiva, obradovali su sve ljubitelje ovog švedskog brenda.\nLimitirana edicija ovih proizvoda dostupna je od nedavno u IKEA prodavnicama, a ovaj gigant najavljuje mnoge nove saradje sa poznatim ličnostima.\nKo bi to mogao da bude? Radujemo se unapred!


Vračarci digli glas protiv vlasti koja je građanima ukrala opštinu - NOVA stranka\n25.05.2019 Press služba Aris Movsesijan, Beograd, Naslovna, Nova stranka, protesti, Vračar 0\nI danas, kao i mesecima unazad u razgovorusa sugrađanima! pic.twitter.com/0EWtqlB9GS\n— Nova Vračar (@NovaVracar) May 25, 2019\nU saradnji sa članovima Demokratske stranke, Socijaldemokratske stranke, Narodne i Stranke moderne Srbije, razmenili smo sa velikim brojem zainteresovanih Vračaraca ideje i buduće planove u delovanju, kako bismo ovaj, prekrajanjem izborne volje, ukradeni deo prestonice konačno ponovo vratili u ruke građana, kojima i pripada.\nPrikupivši nekoliko stotina podrške na štandovima ispred Kalenić pijace, ujedno smo ih pozvali i na večerašnji protest "1 od 5 miliona", na kojem će se, ispred Terazijske česme, nezadovoljnim Beograđanima, koji već 6 meseci izlaze na ulice, obratiti predsednik Saveta Nove stranke Aris Movsesijan.\nTo je samo jedan od načina da zajedničkom snagama ne samo Vračar, već i ceo Beograd, učinimo slobodnim gradom, u slobodnoj Srbiji na putu povratka demokratiji i vrednovanju ljudskih prava i, iznad svega, na doslednom putu Evropske unije.\nPrevious article\tNakić u Valjevu: Narod u Srbiji zna kako se čisti korov i ovom će uskoro reći zbogom Next article\tMovsesijan: Vreme je da Vučića gledamo samo na History channel-u


Izvor: B92/Ekonomija arhiva vesti 28.11.2016 - Naslovi.net\nPoslednja šansa: Naftaši skeptični\nLondon/Njujork -- Cene nafte su pale ispod 46 dolara za barel usled skepticizma u pogledu mogućnosti OPEK da postigne dogovor o ograničavanju proizvodnje tog energenta. Cena naftnih fjučersa je pala za čak 2,0 odsto u NJujorku posle pada od 4,0 odsto… »\nGrejanje za Novosađane opet pojeftinjuje\nNovi Sad -- JKP "Novosadska toplana" će po drugi put ove godine smanjiti cene grejanja i tople potrošne vode, saopšteno je iz Kabineta gradonačelnika. Cene će se smanjiti na inicijativu gradonačelnika Novog Sada Miloša Vučevića, a na osnovu… »\nŠta kad kablovska izbaci omiljeni kanal?\nBeograd -- Kakva su prava i mogućnosti korisnika koji žele da promene telekomunikacionu kompaniju? Da li je raskidanje ugovora s kablovskim ili mobilnim operaterom zaista "nemoguća misija", ili je na stvari da najveći broj građana uopšte ne zna koja… »


20 članova porodice Tatari od sutra na ulici, ruše im se kuća u Novom Sadu! – Romska Antidiskriminaciona Mreža\nNašoj redakciji se obratio 56-godišnji Sabit Tatari iz Novog Sada. Obratio nam se za pomoć kako bi saznala javnost da će mu se sutara 26.10.2020godine, u 10:30 srušiti porodični objekat u kome žive 4 porodice sa preko 20 članova porodice.\nKako nam je g.Tatari u telefonskoj izjavi rekao njegov otac je još 1977.godine kupio 1 hektar zemljišta i da poseduje Ugovor o kupoprodaji. Punih 43 godina živi u svojoj kući, međutim moguće je da će sutra ostati na ulici. Cela priča je počela pre 17 godina kada je jedno fizičko lice kupilo plac do njega površine 1 hektar, međutim posle nekog vremena i Sabitov plac je prešao na ime ovog fizičkog lica i trenutno poseduje tri hektara zemljišta. Sabit se pita kako je to moguće, 17 godina se vuku po sudovima, doneto je rešenje o rušenju objekta pre neki dan, ali ono nije pravosnažno, a ipak će se kuća porušiti.\nKako g.Tatari navodi niko iz NVO sektora mu ne može pomoći, a kad se obratio medijima da prenose ovu informaciju rekli su mu da nemogu da ne bi izgubili svoj posao!\nTakođe, Tatari kaže da se za pomoć obratio premijerki Ani Brnabić kao i predsedniku države g.Aleksandru Vučiću putem mejla da mu pomognu u rešavanju ovog problema. Do kraja našeg telefonskog razgovora i pisanja ovog teksta odgovora nije bilo!\nA evo šta kaže Zakon o stanovanju i održavanju zgrada.\nSTA JE DISKRIMINACIJA


Nemački političari besni na ambasadora Amerike | Skandalozno\nNemački političari besni na američkog ambasadora: “Prošla su vremena kad ste nam pretili”\nJedan broj nemačkih političara kritikovao je ambasadora SAD u Nemačkoj Ričarda Grenela zbog njegovih pretnji nemačkim kompanijama koje učestvuju u izgradnji „Severnog toka 2“, piše „Špigl“.\nKako piše nemački nedeljnik, kritike na Grenelov račun su izneli zamenik šefa poslaničke grupe „Zelenih“ u Bundestagu Fabio de Mazi, zamenik predsednika Socijaldemokratske partije Nemačke Ralf Štegner i portparol Hrišćanskodemokratske unije u Bundestagu za pitanja spoljne politike Jirgen Hardt.\n„Očigledno američki ambasador misli da je on namesnik imperatora iz Vašingtona u Nemačkoj“, izjavio je De Mazi, naglasivši da su eksteritorijalne američke sankcije nemačkim kompanijama u suprotnosti sa međunarodnim pravom.\n„Da li Grenel zna da su vremena vrhovnih komesara u Nemačkoj prošla?“, napisao je na Tviteru Štegner, podsetivši na period nakon Drugog svetskog rata kada se Nemačka nalazila pod upravom vojnih administracija zemalja pobednica.\nHardt je kritikovao američkog ambasadora u Nemačkoj, primetivši da je pretnja nemačkim kompanijama koje učestvuju u izgradnji „Severnog toka 2“ „novo i nedopustivo jednostrano povećanje tona u transatlantskim odnosima“.\nHardt je pozvao Saveznu vladu Nemačke da izrazi protest tim povodom.\nPrema informacijama magazina, kabinet kancelarke Angele Merkel i Ministarstvo inostranih poslova Nemačke nameravaju u ponedeljak da razgovaraju da li treba reagovati na „Grenela i njegove nove provokacije“ i kakva treba da bude reakcija.\nRanije je ambasador SAD u Nemačkoj Ričard Grenel uputio pisma nekolicini nemačkih kompanija u kojima je nagovestio da postoji mogućnost da im budu uvedene američke sankcije zbog učešća u izgradnji „Severnog toka 2“.\nBudite prvi sa komentarom na članku "Nemački političari besni na američkog ambasadora: “Prošla su vremena kad ste nam pretili”"


Budžet RS dvije milijarde i 33 miliona KM | Zvornik Danas\non: 22. децембра 2014 In: naslovna, Politika, VIJESTI\nBANJALUKA – Vlada RS utvrdila je juče po hitnom postupku Prijedlog ekonomske politike za 2015. godinu koja slijedi program rada Vlade za naredni četvorogodišnji period.\nMinistar finansija Republike Srpske Zoran Tegeltija rekao je da Vlada trenutno razmatra po hitnom postupku Prijedlog budžeta za narednu godinu u iznosu od 2,033 milijardi KM.\nOn je naveo da je budžetski okvir manji za 123 miliona KM u odnosu na ovogodišnji rebalansirani budžet.\nTegeltija je rekao novinarima u Banjaluci da bi oba ova dokumenta sutra trebalo da budu upućena u parlamentarnu proceduru.\n„Kada je riječ o Prijedlogu ekonomske politike za narednu godinu sigurno je da će slijediti program rada Vlade koji obuhvata oporavak privrede i privredni rast, reformu javnog sektora, fiskalnu konsolidaciju, očuvanje socijalne sigurnosti i evropski put“, pojasnio je Tegeltija.\nPrema njegovim riječima, realizacija ovih politika zahtijevaće i usvajanje znatnog broja reformskih zakona.\nTegeltija je naveo da bi suficit u budžetu za narednu godinu trebalo da iznosi 32 miliona KM.\n„Domaći prihodi su planirani u iznosu od 1,588 milijardi KM. Naša prihodovna strana je dosta konzervativno planirana, jer smo veoma oprezni u procjeni kretanja bruto domaćeg proizvoda za narednu godinu koji bi trebalo da bude 1,9 odsto“, dodao je Tegeltija.\nMinistar finansija je rekao da je rashodovna strana planirana u iznosu od 1,538 milijardi KM, što je dovoljno za nesmetano funkcionisanje svih institucija u Srpskoj koje se finansiraju iz budžeta.\n„Nivo ličnih primanja i drugih prava biće zadržan na ovogodišnjem. Najveće uštede su napravljene na poziciji putovanja, smještaja i reprezentacije 33 odsto“, kaže Tegeltija i napominje da su umanjeni i grantovi za sedam miliona KM i izdaci za otplatu duga za 41,5 miliona KM.\nOn je naveo da će izdvajanja za „Željeznice Republke Srpske“ biti u istom nivou kao i ove godine.\nTegeltija kaže da će iduće sedmice biti nastavljene konsultacije sa socijalnim partnerima o ekonomskoj politici i budžetu za narednu godinu.\n„Nije bilo neke posebne saglasnosti na današnjem sastanku sa socijalnim partnerima o ekonomskoj politici. Vjerujem da ćemo u narednih nekoliko dana postići veći stepen saglasnosti o ovom dokumentu“, zaključio je Tegeltija.\nOznake: budzetsrpskavlada rs


Među žrtvama nesreće u Etiopiji humanitarci, ljekari, akademici - Opcija\nMeđu žrtvama nesreće u Etiopiji humanitarci, ljekari, akademici\n12-03-2019 Svijet, Vijesti\nMeđu 157 žrtava pada putničkog aviona u Etiopiji je nekoliko desetina humanitarnih radnika iz više afričkih zemalja i ostatka svijeta.\nAgencija AP navodi da su na listi putnika bili posvećeni humanitarci iz neprofitnih organizacija, koji su se bavili dopremanjem čiste vode za stanovništvo, zaštitom okoline, pitanjem imigranata i zbrinjavanjem izbjeglica.\nZajedno sa njima, avionom “boing 737 maks” na put iz Adis Abebe prema Najrobiju u Keniji krenuli su i pastori, profesori, ambasadori, policijski šefovi i ugledni pisci i sportisti.\nMeđu žrtvama su službenici organizacija Spasimo djecu, Ker, Katoličke humanitarne službe, Svjetskog programa za hranu, Međunarodnog komiteta za razvoj naroda, Svjetskog savjeta crkava i Zaštitnika građanskih prava.\nNastradala je i jedna šestočlana porodica iz Kanade, a među žrtvama je bilo i turista.\nU padu aviona poginuli su državljani iz 35 zemalja, a pojedinačno najviše žrtava je iz Kenije – 32.\nAdis Abeba i Najrobi su veliki centri humanitarnih organizacija, a neki od njihovih službenika su putovali na veliku konferenciju UN o životnoj sredini, koja je juče trebalo da počne u glavnom gradu Kenije.\nGeneralni sekretar UN Antonio Guteres potvrdio je da je u padu aviona nastradao najmanje 21 radnik svjetske organizacije.


Srpski folklorna tradicija živi i igra u Norveškoj - Norway in Serbia\nSrpski folklorna tradicija živi i igra u Norveškoj\nSrpska folklorna tradicija živi i igra u Norveškoj\nSrpsko društvo - Ras u Norveškoj je po drugi put organizovalo ”Veče srpskog folklora” na kome su u Domu kulture u Barum komuni, Sandvika, predstavili sve što su vredno uvežbavali.\nNa repertoaru su se tako našle poznate srpske igre i pesme koje je publika sa uživanjem pratila u izvođenju velikih i malih folkloraša u srpskim narodnim nošnjama.\nSve je počelo kada su prošle godine hteli da predstave svoj rad sa folklorne sekcije koja postoji već dve godine. "Poneseni reakcijama publike, emocijama koje su i nas same učesnike preplavile, već tada smo bili rešeni da i naredne godine organizujemo istu manifestaciju sa željom da ona jednog dana postane tradicionalna", kažu organizatori iz Ras-a.\nOve godine su program obogatili novim koreografijama i nošnjama, kao i novim pesmama, čineći ovo veče jedinstvenim predstavljanjem srpske kulture i tradicije norveškom narodu. Shodno tome, program je bio vođen na oba jezika, srpskom i norveškom.\nZanimljivo je da je jedan od članova i Norvežanin Kai Andersen koji je uz svoju ženu Srpkinju (Sanja Aleksić Flaaten) zavoleo srpski jezik i kulturu. Dok mu jezik ide malo teže, kako nam je rekao u nedavnom intervjuu, folklor mu je izgleda jača strana.\nPočeo je da ga igra nakon jednog festivala u Oslu kada mu se mnogo dopalo kako sve izgleda pa je odlučio i da se oproba sa svojom suprugom. Od tada nisu prestali da igraju folklor i čak su učestvovali u kulturno-umetničkom programu povodom obeležavanja 75-godišnjice od dolaska prvih srpskih ratnih zarobljenika u Norvešku.


(Peking, 23.9.2015) Povodom povećanog priliva izbeglica na teritoriju Republike Srbije želeli bismo da vas obavestimo o aktuelnoj situaciji imajući u vidu izraženo interesovanje pojedinih stranih vlada, nevladinih organizacija i privrednih organizacija iz inostranstva da doniraju finansijsku i materijalnu pomoć Republici Srbiji, neophodnu za obezbeđenje boljih uslova za privremeni prihvat i smeštaj izbeglica i migranata.\nNa putu ka Evropskoj Uniji iz ugroženih područja u Srbiju je do sada ušlo oko 140.000 izbeglica, od kojih je oko 130.000 izrazilo nameru da zatraži azil. Imajući u vidu da su Mađarska i Hrvatska zatvorile granične prelaze zadržavanje migranata u Republici Srbiji je znatno produženo. Stav Republike Srbije je da izgradnja prepreka ne može biti efikasno rešenje za rešavanje problema migratornog talasa sa kojim se Evropa suočava. Republika Srbija zbog toga trpi veliki migratorni pritisak, jer najveći broj ilegalnih migranata u Srbiju ulazi preko teritorije zemalja članica Evropske Unije. Srbija prema migrantima postupa u skladu sa međunarodnim pravom na human i dostojanstven način obezbeđujući im hranu, vodu, smeštaj, kao i medicinsku pomoć. Međutim, kapaciteti Republike Srbije ni finansijski ni logistički nisu dovoljni za pružanje adekvatne pomoći velikom broju migranata koji se nalaze na teritoriji Srbije, zbog čega je Srbiji potrebna pomoć EU i dobrovoljnih donatora.\nVlada Republike Srbije preduzela je niz konkretnih mera u cilju rešavanja nastale situacije. Oformljena je Radna grupa za rešavanje mešovitih migratornih tokova na nivou ministara, usvojen je Plan reagovanja u slučaju priliva većeg broja migranata, koji je EU uvela kao obavezu R. Srbiji. Otvoreni su Prihvatni centri u Preševu i Kanjiži. Iz budžetra su izdvojena sredstva lokalnim samoupravama na teritorijama onih opština gde je najveći broj i najduže zadržavanje migranata. Vrši se registracija migranata koji uđu na teritoriju R. Srbije uzimanjem ličnih podataka i otisaka prstiju.\nKako predstoji zimski period, a Republika Srbija u ovom trenutku nema dovoljne kapacitete za prihvat i smeštaj većeg broja migranata, planirano je započinjanje izgradnje još tri smeštajna kapaciteta i obezbeđenje neophodne opreme i dobara, kako bi se obezbedio humaniji smeštaj izbeglicama u narednom periodu.\nU tom smislu Vlada Republike Srbije uputila je apel preko svojih diplomatsko-konzularnih predstavništava u inostranstvu svim zainteresovanim institucijama i ljudima dobre volje da pomognu u prikupljanju humaniterne pomoći koja bi omogućila da se što pre započne sa izgradnjom smeštajnih kapaciteta i izbeglicama obezbedi blagovremena zaštita.\nU toku je vladina procedura za otvaranje namenskih računa u dinarima i devizama (multivalutni račun) za prikupljanje donacija i humanitarne pomoći u novcu.\nZa doniranje robe iz inostranstva zainteresovana pravna i fizička lica treba da se sa odgovarajućom dokumentacijom obrate Crvenom krstu Srbije pre slanja pošiljke, kako bi se na vreme obezbedile sve potrebne saglasnosti i dozvole nadležnih institucija u zemlji.\nAdresa Crvenog krsta je: indep@redcross.org.rs , a telefon za informacije +381 11 30 32 125 lok. 214,215, 217;\nŠpediter koji za račun Crvenog krsta Srbije vrši carinjenje dobara iz inostranstva je preduzeće za međunarodnu špediciju, trgovinu i usluge LAVRA. Kontakt osoba je Slobodan Korać, čiji je kontakt telefon +381 63 369 769 i +381 63 330 143, a mejl adresa lavradoo@gmail.com\nCrveni krst Srbije preporučuje da prilikom donacije humanitarne pomoći za migrante i izbeglice prioritet bude nabavka konzerviranih prehrambenih proizvoda (konzerve ribe, goveđih narezaka), dvopeka, keksa i vode, hrane za bebe, kao i sredstava za higijenu za bebe i odrasle. Pored navedenog značajne su donacije i izotermalnih prekrivača, kišnih kabanica, termos boca i dr.\nU ovom momentu u cilju što efikasnijeg rada na terenu Crvenom krstu Srbije potrebna je takođe pomoć za nabavku opreme za rad na terenu u vidu kontejnerskih kućica za rad na lokacijama gde se nalaze izbeglice, vozila za distribuciju humanitarne pomoći kao i finansijska podrška za pokriće dodatno nastalih troškova.\nCrveni krst Srbije podseća da ne može biti primalac humanitarne pomoći u vidu lekova, hrane i polovne obuće. Lekove kao i medicinska sredstva, pomagala, medicinske aparate i uređaje moguće je upućivati kao humanitarnu pomoć preko Ministarstvo zdravlja.


Ružić: Obrazovni sistem se pokazao rezistentnim, trećina zaposlenih vakcinisana - Društvo - Dnevni list Danas\nPočetna » Društvo » Ružić: Obrazovni sistem se pokazao rezistentnim, trećina zaposlenih vakcinisana\nMinistar prosvete Branko Ružić izjavio je danas da se epidemiološka situacija popravlja što je uticalo na preporuku Kriznog štaba za borbu protiv korone da se i „drugi ciklus osnovne škole i srednjoškolci vrate u školske klupe, po modelu 1. septembra“.\n„Korona nije našla mesto za transmisiju u obrazovnom sistemu, ovaj sistem je pokazao rezistentnost, a mere koje smo donosili (za obrazovni sistem) bio je delić mozaika da se na sveobuhvatan način suzbije korona“, rekao je Ružić za Radio televiziju Srbije.\nNa pitanje koliko je osoba zaraženo u obrazovnom sistemu, on je naveo te broje nisu prelazila dva ili tri procenta, kad govorimo o zaposlenima, a što se tiče dece jedan ili 1,5 procenat, podsetivši da je u Srbiji osnovnih i srednjih škola 1 700.\n„Taj precenat je minoran u odnosu na opsolutni broj učesnica čitavog procesa“, rekao je Ružić.\nOn je naveo i da je prirodno da u urbanim sredinama, kao što su Beograd i Novi Sad bude veća koncentracija zaraženih, što ne znači da su se zarazili u školama i na fakultetima.\nPrema njegovim rečima su, oko 55.000 zaposlenih prosvetnih radnika i vannastavnog osoblja koji rade u prosveti, vakcinisani.\n„To je nešto malo više od trećine, što je dobar pokazatelj, ali želim da pozovem sve ostale da to učine“, rekao je Ružić.\nBranko RužićKorona virusvakcinacijaBeograd\nJedno reagovanje na “Ružić: Obrazovni sistem se pokazao rezistentnim, trećina zaposlenih vakcinisana”\n19. aprila 2021. u 13.19\nBravo Ružiću, vidi se da si čovek koji je svaki dan na terenu i ima pravu sliku o situaciji…


Sastanak o rješavanju pitanja u bh. poljoprivredi – Fokus.ba\nSastanak o rješavanju pitanja u bh. poljoprivredi\nMinistar vanjske trgovine i ekonomskih odnosa BiH Mirko Šarović, federalni ministar poljoprivrede, vodoprivrede i šumarstva Šemsudin Dedić i ministar poljoprivrede, šumarstva i vodoprivrede Republike Srpske Stevo Mirjanić danas će u Sarajevu nastaviti započete razgovore o zajedničkim aktivnostima na rješavanju otvorenih pitanja iz sektora poljoprivrede koji su u nadležnosti institucija na državnom i entitetskom nivou, te dogovor u vezi s prevazilaženjem problema.\nMinistri će, između ostalog, razmatrati donošenje zakona iz oblasti poljoprivrede na nivou BiH (zakon o hrani i zakon o veterinarstvu), te izmjene i dopune Zakona o poljoprivredi, prehrani i ruralnom razvoju BiH.\nTakođer, bit će razmatrano potpisivanje Sporazuma uz Protokol o stabilizaciji i pridruživanju između BiH i EU “Tradicionalna trgovina” i Zaključci Predsjedništva BiH, kao i Informacija o funkcioniranju sistema obilježavanja životinja i kontrole kretanja goveda u BiH, te prijedlog mjera za poboljšanje sistema obilježavanja, najavljeno je iz Federalnog ministarstva poljoprivrede, vodoprivrede i šumarstva.\nU Foči kompanija ‘Sezona’ okuplja žene poljoprivrednice\nDodijeljena poticajna sredstava poljoprivrednicima


Neverovatan uspeh za spas ugroženih velikih mačaka: Rođeni prvi lavići iz epruvete! (VIDEO) - National Geographic Srbija\nOBJAVLJENO: 04. 09. 2018.\nTim eksperata sa Univerziteta u Pretoriji je sproveo ovu pionirsku, vantelesnu oplodnju velikih mačaka. Oni su seme mužjaka lava položili unutar lavice i nakon tri i po meseca ona je donela na svet dva zdrava lavića.\nPogledajte i Naučnici prvi put klonirali majmune - da li su ljudi sledeći? (VIDEO)\nNaučnici kažu da postoje ogromne pretnje za divlje životinje zbog gubitka staništa, kao i drugih pritisaka stvorenih ljudskom aktivnošću koji takođe utiču na velike mačke. Zbog toga su mnoge vrste upisane kao ranjive ili ugrožene. Ipak, naučnici tvrde da ovo istraživanje može pomoći u borbi protiv izumiranja velikih mačaka.\n"Da bismo imali priliku da stabilizujemo populaciju, čak i sa veštačkom oplodnjom, moramo imati potrebne tehnike i biti ispred vremena, kada je to potrebno", kaže profesor Gansvint sa Univerziteta u Pretoriji.\nSaznajte i Kako stvarno nastaju bebe iz epruvete?\nGlavni istraživač projekta, doktorka Izabela Kalealta, se nada da, na osnovu ovog istraživanja, mogu nastaviti sa procedurom na nekim ugroženijim vrstama velikih mačaka, kao što su snežni leopard ili tigar.\nManje od 4.000 tigrova je ostalo u divljini u Aziji, manje od 7.000 snežnih leoparda u planinama centralne Azije, i oko 300 pirinejskih riseva u Španiji.\nPogledajte i Život kralja džungle: 14 zanimljivosti o lavovima koje možda niste znali\nNa tlu Afrike postoji oko 18.000 lavova u divljini, zahvaljujući uspešnoj konzervaciji i uzgoju.\nAfrika Vantelesna oplodnja divlje životinje Mačke Južna Afrika\nNa današnji dan, 5. decembar: Preminuo Nelson Mandela\nBodljikavo prase radoznalo uživa u prvom pogledu na svet


Jovanović: Jedva čekamo tužbe GSP-a\nVesti Autor:N1 Beograd17. feb. 202113:375 komentara\nUmesto da odgovore na razumna i utemeljena pitanja u vezi sa javnom nabavkom kineskih električnih autobusa, GSP preti tužbama svima koji ta pitanja postavljaju, saopštio je predsednik Centra za lokalnu samoupravu (CLS) Nikola Jovanović.\nJovanović je u pisanoj poručio da CLS da jedva čeka tužbe GSP-a i da ih vidi kao priliku da se dodatno otvore pitanja u vezi sa poslovanjem i funkcionisanjem tog gradskog preduzeća.\nRukovodstvu GSP-a poručio je da u međuvremenu odgovori javnosti na sledeća pitanja:\nKako je moguće da se na tenderu momentalno eliminiše ponuda niža za 1.64 miliona evra, bez potpitanja i dodatnog roka da se druge tehničke stvari razjasne?\nZašto je pobednička ponuda skuplja za 80 hiljada evra po autobusu od nabavke iz 2015. godine, kada se radi o istom proizvođaču i isto električnim vozilima?\nDa li je GSP proverio, kao bitan element tendera, navedenu potrošnju struje po kilometru iz kineske dokumentacije u bilo kom domaćem ili evropskom nadležnom telu?\nDa li su tenderi u ovoj godini samo nastavak spornih tendera iz 2019. godine, koji su navodno crtani za dva konkretna ponuđača?\nZašto se za solo dizel autobuse iste marke, kupljenih te 2019. godine, plaća redovno servisiranje čak 1.86 miliona evra, kada se radi o novim vozilima uz koju ide puna petogodišnja garancija?\nDa li određeni broj tih solo dizel vozila već ima probleme sa korozijom, što bi predstavljalo ogroman i bezbednosni i zdravstveni rizik po Beograđane?\nDa li se očekuje tender za zglobne autobuse na gas gde će se pojaviti suštinski samo jedan ponuđač, koji je već prisutan u prevozu?\nJovanović je naveo i da je spisak pitanja mnogo duži, i da se nada da će sa rukovodstvom GSP-a, u normalnoj komunikaciji i bez pretnji, imati prilike da razjasne i druge stvari.\nPodsetimo, na tenderu za javnu nabavku 10 električnih autobusa izabrana je ponuda firme „DAT holding doo“ čije sedište se nalazi u porodičnoj kući na Voždovcu i koja se vodi kao preduzeće koje se bavi proizvodnjom rashladne i ventilacione opreme. Druga ponuda je odbijena, iako je bila niža za milion i po evra.\nGSP Beograd tim povodom je saopštio da je autobuse kupio na javnom otvorenom tenderu na kojem su ponudu dale dve kompanije koje zastupaju kineske proizvođače autobusa, a da je tenderska komisija, u skladu sa zakonom, odbacila jednu ponudu jer je bila nepotpuna.\nIz GSP-a su najavili i da će podneti prijave za klevetu protiv lica koja su prethodnih dana nastupala u javnosti i „širila laži o nabavci električnih autobusa“.\nCentar za lokalnu samoupravuelektrični autobusigsp beogradNikola Jovanović


Hoće li i Srbi morati da slave OVK zločince - Sputnjik Srbija\n11:38 28 Septembar 2020\n07:11 02.11.2018 (osveženo 08:06 02.11.2018) Preuzmite kraći link\n„Oni nemaju potrebe da donesu taj zakon, jer ih niko i ne dira. Jedini koji se osećaju ugroženo spominjanjem prošlosti i ratnog perioda su oni koju su činili zlodela, tako da je očito da neki žele da na taj način pred zakonom sebi pomognu da prikriju to što su činili“, uveren je Spahiju.\nU tom kontekstu, očekivano je da Priština na svaki način želi da u međunarodnom planu bude „oprana“ od prošlosti na svaki, pa i na ovaj način. Najspornije je to što će ovaj zakon važiti i za Srbe sa Kosova, uključujući i one čiji su najmiliji stradali od ruke pripadnika OV, naročito što postoji niz već dokazanih zločina OVK, od kojih su neki već i procesuirani ili su poznata imena osoba koje su ih počinile.\nAleksandar Stojanović, analitičar sa Kosova i Metohije, kaže da to vidi kao čistu glorifikaciju albanskih zločina i da je to još jedan vid pritiska na srpsku zajednicu na Kosmetu, jer to ne vodi ka suočavanju sa prošlošću.\n„Politička situacija na Kosovu sa vladom koju vodi Ramuš Haradinaj je nestabilna, jer nema nekih velikih rezultata na polju ekonomije, vizna liberalizacija je u zastoju. U nedostatku tih pravih stvari koji se tiču života, vlada povlači ovakve populističke mere i tako sebe predstavlja kao nekoga ko vodi računa o, nazovi, nacionalnim interesima, a u stvari igraju na kartu emocija“, kaže Stojanović.


Mas: EU će verovatno kontramerama odgovoriti na tarife SAD\nTanjug 4. oktobra 2019. 10:33\nBERLIN – Evropska unija će verovatno odgovoriti kontramerama na nove američke tarife na uvoz evropske robe, poručio je nemački ministar spoljnih poslova Heiko Mas u komentaru za novinsku Funke grupu, objavljenom danas.\n„Evropska unija će sada morati da reaguje i, nakon što dobije saglasnost Svetske trgovinske organizacije, verovatno će uvesti kaznene tarife“, naveo je Mas, član Socijaldemokratske partije u nemačkoj koalicionoj vladi, prenosi Rojters.\nMas se ovim povodom kasnije takođe oglasio na Tviteru, porukom:\n„Evropa je ujedinjena po tom pitanju. Ostajemo otvoreni za pregovore o zajedničkim pravilima vezanim za subvencije u vazduhoplovnoj industriji. Još uvek možemo da sprečimo đodatne štete“.\nSTO je ove nedelje presudila da su izvesne subvencije koje su države EU uplatile proizvođaču aviona Erbasu bile nezakonite, dajući Sjedinjenim Državama pravo da reaguju uvođenjem tarifa na robu koju uvoze iz EU.\nVašington je u sredu uveče objavio planove o uvođenju novih carina na evropsku robu. Nemački ministar finansija Olaf Šolc, takode socijaldemokrata, rekao je juče da bi Evropa trebalo da reaguje oprezno, jer trgovinski sukobi u globalizovanom svetu nisu u ni u čijem interesu.


PROPISI.com | Republički zavod za statistiku\nZabeležen pad prometa robe u trgovini na veliko i malo\nRepublički zavod za statistiku saopštio je danas da promet robe u trgovini na veliko i malo i popravka motornih vozila (oblast 45 KD) u Republici Srbiji u drugom tromesečju 2020, u odnosu na isto tromesečje prethodne godine, beleži pad u tekućim cenama od 22,4 odsto.\nUkoliko se uporedi isti period, promet u Republici Srbiji kod trgovine na veliko (oblast 46 KD) beleži pad u tekućim cenama od 13,3 odsto, a u trgovini na malo (oblast 47 KD) pad od 2,1 odsto.\nU strukturi trgovinskog prometa najveće učešće ostvarile su sledeće robne grupe: u oblasti 45 KD – motorna vozila (53,9 odsto), u oblasti 46 KD – ostali neprehrambeni proizvodi (23,3 odsto), a u oblasti 47 KD – prehrambeni proizvodi i alkoholna pića (38 odsto).\nTabelu sa detaljnijim informacijama o unutrašnjoj trgovini za drugo tromesečje 2020. godine možete pogledati ovde.\nPromet poljoprivrednih proizvoda na pijacama manji za 14,2 odsto\nRepublički zavod za statistiku saopštio je danas da je ukupna vrednost prometa poljoprivrednih proizvoda na pijacama u Republici Srbiji za prvih šest meseci ove godine, u odnosu na isti period prethodne godine, izražena u tekućim cenama, manja za 14,2 odsto.\nU strukturi vrednosti prometa poljoprivrednih proizvoda na pijacama za prvih šest meseci 2020. godine, najviše učestvuju sledeće grupe proizvoda: povrće (33 odsto), voće i grožđe (22,5 odsto), živina i jaja (13,2 odsto) i mleko i mlečni proizvodi (12,8 odsto).\nPreciznije podatke o prometu po regionima pogledajte u prilogu.\nProdaja proizvoda poljoprivrede, šumarstva i ribarstva manja za 2,5 odsto\nRepublički zavod za statistiku saopštio je danas da je ukupna vrednost prodaje i otkupa proizvoda poljoprivrede, šumarstva i ribarstva u drugom tromesečju 2020, u odnosu na isti period prethodne godine, izražena u tekućim cenama, manja za 2,5 odsto.\nZa prvih šest meseci ove godine, u poređenju sa istim periodom 2019. godine, ukupna vrednost prodaje i otkupa proizvoda poljoprivrede, šumarstva i ribarstva veća je za 4,1 odsto u tekućim cenama, odnosno za 3,4 odsto u stalnim cenama.\nDetaljnije informacije o prodaji i otkupu proizvoda poljoprivrede, šumarstva i ribarstva možete pogledati ovde.


Otkazuje se Gala kup u Nisu – Powerlifting Savez Srbije\nPowerlifting savez Srbije je prinuđen da otkaže tradicionalni Gala kup.\nPowerlifting klub “Pobednik” organizator takmičenja je učinio sve da se takmičenje održi ali situacija u Nišu sa Kovidom je više nego alarmantna i hala u kojoj treba da se takmičenje održi pretvorena je u Kovid centar. Zabranjena su sva takmičenja.\nTakmičenje smo pokušali da izmestimo iz Niša u Belu Palanku ali nije odobreno ni od strane te lokalne samouprave.\nSituacija u našoj zemlji je više nego ozbiljna, a zdravlje takmičara je na prvom mestu i stoga nerado ali sa razumevanjem i u skladu sa merama naše Države donosimo jedinu moguću ali veoma nepopularnu odluku.\nIzvinjavamo se svim našim takmičarima ali ovo su stvari na koje ne možemo da utičemo.\nOvim činom takmičarska sezona je završena.\nPodsećamo klubove da će uskoro prelazni i upisni rok u skladu sa donetim registracionim pravilnikom.\nRok za upis/prelaz takmičara počinje od 15 decembra i traje do 15 januara. Samo takmičari koji se u tom periodu registruju/preregistruju imaju pravo nastupa na Državnom prvenstvu u narednoj takmičarskoj godini.\nSpisak svih takmičara koji će imati pravo nastupa biće izložen na sajtu do 20 januara. Novina se ogleda u tome da neće moći kao do sada da takmičar “upadne u sred sezone” već mora biti registrovan u navedenom periodu, na početku takmičarske sezone.\nKlubovi mogu i treba da registruju takmičare u toku cele godine, a pravo nastupa takmičar stiče nakon upisa u Registar takmičara koji će uskoro biti na sajtu saveza, na početku svake sezone.\nDalje, predlog takmičarskog kalendara za narednu godinu od strane Upravnog odbora, uslove organizacije generalni sekretar PSS poslaće svim članovima na mail i biće objavljen na sajtu do 15 decembra.


U Goraždu počinje izgradnja zgrade za smještaj porodica iz kolektivnog centra – Portal gorazdeonline.ba\nNaslovna/Goražde/Novosti/U Goraždu počinje izgradnja zgrade za smještaj porodica iz kolektivnog centra\nU Goraždu počinje izgradnja zgrade za smještaj porodica iz kolektivnog centra\nGorazde Online Send an email 21 prosinca, 2020\nPočetak izgradnje zgrade sa 25 stambenih jedinica ozvaničen je u Goraždu. Kamen temeljac postavili su federalni ministar raseljenih osoba i izbjeglica Edin Ramić, premijerka BPK-a Aida Obuća i gradonačelnik Goražda Muhamed Ramović. Projektom CEB II osigurana su kreditna sredstva Razvojne banke Vijeća Europe za zatvaranje 121 kolektivnog centra u kojima danas živi više od 7.200 građana BiH. Za tu namjenu bit će osigurano 2.600 stambenih jedinica u 82 zgrade i objekta u 45 općina i gradova u BiH. Realizacijom Projekta CEB II zatvoriti će se svi kolektivni centri u RS i oko 76 posto kolektivnih centara na području Federacije Bosne i Hercegovine.\nU Goraždu je ozvaničen početak izgradnje višestambenog objekta sa 25 stambenih jedinica.\n“Na području Bosansko-podrinjskog kantona Goražde, planirana je realizacija devet (9) podprojekata u općinama Pale FBiH, Foča FBiH i Gradu Goraždu. Planirana je sanacija i izgradnja ukupno 218 stambenih jedinica ukupne vrijednosti 17.422.833 KM (kreditno zaduženje u iznosu od 10.576.027 KM i kontribucija lokalnih zajednica u iznosu od 6.846.805 KM). Danas smo započeli izgradnju 25 stambenih jedinica, to znači da ćemo 25 porodica trajno stambeno zbrinuti i iseliti ih iz kolektivnih centara, to je misija projekta CEB II”, kazao je Ramić.\nPored ovog podprojekta, kroz projekt CEB II (Zatvaranje koletkivnih i alternativnih centara putem javnih stambenih rješenja) na području Federacije BiH u toku je izgradnja osam višestambenih objekata sa ukupno 181 stambenom jedinicom.\nNa području Federacije BiH, do sada je izgrađena 271, sanirano 26 stambena jedinica, a uskoro se očekuje završetak izgradnje još 62 stambene jedinice u Zenici.\nBPK : Preminule dvije osobe, jedna pozitivna na korona virus\n47 minuta prije\n51 minuta prije


Hoće li Beograd i Priština ukrstiti koplja u aprilu? - 04.03.2021, Sputnik Srbija\nHoće li Beograd i Priština ukrstiti koplja u aprilu?\nSrbija je spremna za nastavak dijaloga sa Prištinom ali neka kosovski Albanci ne prave račun bez krčmara ako misle da će im neka batina stvoriti državu, poruka... 04.03.2021, Sputnik Srbija\n19:30 04.03.2021 (Osveženo: 14:52 30.08.2021)\nSrbija je spremna za nastavak dijaloga sa Prištinom ali neka kosovski Albanci ne prave račun bez krčmara ako misle da će im neka batina stvoriti državu, poruka je Beograda preneta Miroslavu Lajčaku. Stav Srbije izneo je u Nemačkoj ministar Nikola Selaković. Beograd je u međuvremenu poklonio vakcine BiH što se nekima u Sarajevu nije dopalo.\nOd četvrtka do četvrtka: Stefan Surlić\nGost emisije “Od četvrtka do četvrtka” je Stefan Surlić sa Fakulteta političkih nauka. Pitaćemo ga hoće li Beograd i Priština ukrstiti koplja u aprilu i šta je kompromis oko Kosmeta za kosovske Albance a šta za Srbiju? Ima li preduslova za dijalog ako je i za Prištinu, i za strane posrednike jedina opcija međusobno priznanje? Može li se bar za trunku smekšati tvrdi stav Nemačke? Zašto je srpski gest dobre volje u vidu poklona u vakcinama izazvao kontoverze u Sarajevu? Kako zbog nejedinstvene politike nabavke vakcina Evropa puca po šavovima a zemlje EU, po ugledu na Srbiju, jedna za drugom žure da nabave rusko i kinesko cepivo?


Prva kritika na račun Srbije: Mogli su da učine više - 22.02.2022, Sputnik Srbija\nPrva kritika na račun Srbije: Mogli su da učine više\nPredsednik Evropskog pokreta Austrije i bivši šef Privredne komore Evrope Kristof Lajtl trenutnu situaciju oko Ukrajine ocenjuje veoma teškom, jer je sada... 22.02.2022, Sputnik Srbija\nIstiče da je reč o konfliktu u Evropi između NATO i Rusije i da postoje vojno neutralne zemlje, među kojima je i Srbija, koje su premalo učinile da se dođe do kreativnih rešenja.Lajtl kaže da možda još nije prekasno za inicijative kao bi se sprečila dalja eskalacija.Kada je reč o odgovornosti za eskalaciju krize, smatra da sada ne treba postavljati pitanje krivice, jer su obe strane podjednako krive.„Obe strane su krive i diplomatija je zakazala. Ali ne treba gledati u prošlost, već u pravcu pronalaženja rešenja“, objasnio je bivši dugogodišnji predsednik Privredne komore Austrije.Lajtl ističe da nikada nije prekasno za pronalaženje rešenja i ukazao da i Kinezi zalažu da se rešenje pronađe diplomatskim putem, te smatra da EU ne sme da konstatuje da je kraj diplomatskim sredstvima.Što se sankcija tiče, on ističe da smatra kako one nisu nikada korisne.Lajtl, takođe, smatra da Rusija neće „zavrnuti“ slavinu gasa EU, jer se Moskva u prošlosti uvek dokazala kao pouzdan isporučilac gasa. Ukazuje i da Rusija Evropi ništa ne poklanja, već za isporučeni gas dobija pare. On je, navodeći da ne zna koje će sankcije biti primenjene, te mere pogoditi sve, i da će Evropljani platiti cenu.Lajtl, na pitanje da li bi ukrajinska kriza mogla imati posledice po Zapadni Balkan, kaže da ne veruje na negativne efekte.„Ne verujem da će biti negativnih posledica, već samo pozitivnih, jer EU sada mora snažnije da se posveti zemljama Zapadnog Balkana i njihovom napredovanju na putu ka članstvu“, uveren je Lajtl, preneo je Tanjug.\nsrbija, srbija – politika, kriza u ukrajini, austrija, rusija, rusija – politika, ukrajina, donbas\n13:14 22.02.2022 (Osveženo: 13:15 22.02.2022)\n© Sputnik / Aleksandar MilačićZastave Rusije i Srbije\nPredsednik Evropskog pokreta Austrije i bivši šef Privredne komore Evrope Kristof Lajtl trenutnu situaciju oko Ukrajine ocenjuje veoma teškom, jer je sada diplomatija, kako kaže, očigledno okončana i smatra da je Srbija mogla zbog svojih dobrih kontakata sa EU i Rusijom pomoći u pronalaženju rešenja.\nIstiče da je reč o konfliktu u Evropi između NATO i Rusije i da postoje vojno neutralne zemlje, među kojima je i Srbija, koje su premalo učinile da se dođe do kreativnih rešenja.\n„Žao mi je što evropske zemlje nisu pokazale više inicijative za pronalaženje kreativnog rešenja za konflikta. Srbija je mogla da ima važnu ulogu zbog svojih dobrih kontakata sa EU i Rusijom“, kaže on.\nLajtl kaže da možda još nije prekasno za inicijative kao bi se sprečila dalja eskalacija.\nKada je reč o odgovornosti za eskalaciju krize, smatra da sada ne treba postavljati pitanje krivice, jer su obe strane podjednako krive.\n„Obe strane su krive i diplomatija je zakazala. Ali ne treba gledati u prošlost, već u pravcu pronalaženja rešenja“, objasnio je bivši dugogodišnji predsednik Privredne komore Austrije.\nLajtl ističe da nikada nije prekasno za pronalaženje rešenja i ukazao da i Kinezi zalažu da se rešenje pronađe diplomatskim putem, te smatra da EU ne sme da konstatuje da je kraj diplomatskim sredstvima.\nŠto se sankcija tiče, on ističe da smatra kako one nisu nikada korisne.\n„Smatram da se privreda ne sme koristiti kao oruže. Privreda povezuje i koristi građanima“, podvukao je Lajtl.\nLajtl, takođe, smatra da Rusija neće „zavrnuti“ slavinu gasa EU, jer se Moskva u prošlosti uvek dokazala kao pouzdan isporučilac gasa. Ukazuje i da Rusija Evropi ništa ne poklanja, već za isporučeni gas dobija pare. On je, navodeći da ne zna koje će sankcije biti primenjene, te mere pogoditi sve, i da će Evropljani platiti cenu.\nLajtl, na pitanje da li bi ukrajinska kriza mogla imati posledice po Zapadni Balkan, kaže da ne veruje na negativne efekte.\n„Ne verujem da će biti negativnih posledica, već samo pozitivnih, jer EU sada mora snažnije da se posveti zemljama Zapadnog Balkana i njihovom napredovanju na putu ka članstvu“, uveren je Lajtl, preneo je Tanjug.\n„Priznavanje Kosova je otvorilo Pandorinu kutiju“: Austrijski političar o ukrajinskoj krizi\n22 Februar, 10:06\nVučić: Pritisci na Srbiju da uvede sankcije Rusiji biće veći nego ikada pre, menja se svetski poredak\n21 Februar, 21:54


Grupna faza takmičenja je dobro prošla po Spartak. Golubice su prvo savladale Kuršumliju sa 3:0 (25:21, 25:14, 25:18), a u drugom i Jagodinu sa 3:0 (25:14, 25:15, 25:6), pa su tako obezbedile mesto u polufinalu. Ekipa Batajnice je u polufinalu bila bolja od Spartaka, rezultatom 3:1 ( 25:15, 21:25, 25:11, 25:18), pa su Golubice zaigrale u meču za treće mesto u kojem su sa 3:1 (25:20, 14:25, 25:21, 25:22) savladale Vizuru.\n– Sa obzirom na to da selekcija radi pojačano poslednjih godinu, godinu i po, prezadovoljni smo napretkom i rezultatima. Po potencijalu i tehničkoj obučenosti smo sigurno među najboljima, a malo još moramo poraditi na fizičkoj sprenosti. Uz ovakav lep rezultat se nadamo da će vremenom nekoliko devojčica iz ove selekcije nastaviti odbojkašku karijeru, pa i stići u prvi tim Spartaka – ističe Damir Petković, trener pionirki, te najavljuje da će ova selekcija imati dosta obaveza, kroz treninge i kampove, a sa ciljem da se naredna sezona dočeka što spremnija.